Felix Gonzalez: «EAJk eta PSEk uko egin diote alokairuko udal-etxebizitzen politika eta parke propioa garatzeari, baina orain, horrekin pozik ez, eta bere utzikeriarekin eragotzi egiten du beste administrazio batzuek etxebizitza-politika hori martxan jartzea, kolokan utziz 189 etxebizitzen promozioa».\nEH Bilduk salatu duenez, Urtaran kabinetearen gelditasunak alokairu sozialerako 63 etxebizitza ez eraikitzea ekarri du, eta 126 gehiago eraikitzea airean utzi du. Izan ere, Gasteizko Udalak lursaila Eusko Jaurlaritzari lagatu behar zion, 2009an adostu zuten bezala, baina gaur egun Udalak ez du horrelakorik egin, eta, horrela, etxebizitza sozial horiek eraikitzea eragotzi du.\n«Urtaranen gobernuaren gelditasunak Gasteizen 63 etxebizitza sozial eraikitzea galarazi du, eta kolokan utzi du 189 etxebizitzaren promozioa. Gasteizen alokairuaren prezioa izugarri garestitu den une honetan, alokairuko etxebizitza babestuaren 10.000 eskatzailerekin, eta bizitzaren kostuaren garestitze nabarmenarekin, oso larria izan da. EAJren eta PSEren gobernuak uko egin dio alokairuko etxebizitzen politika eta parke propioa garatzeari, baina, orain, horrekin pozik ez dagoenez, bere utzikeriarekin eragotzi egiten du beste administrazio batzuek etxebizitza-politika hori martxan jartzea», ziurtatu du Felix Gonzalez EH Bilduren Gasteizko bozeramaileak.\n2009ko urtarrilean, Eusko Jaurlaritzako Etxebizitza eta Gizarte Gaietako Sailak eta Vitoria-Gasteizko Udalak konpromiso-akordio bat sinatu zuten Salburua eta Zabalgana auzo berrietan babes ofizialeko eta sozialeko etxebizitzak garatzeko. Akordioak aurreikusten zuen Euskal Autonomia Erkidegoko Administrazioari doan eta kargarik gabe lagatzea 13. sektorean, Larreinen, dauden lursailak (RC7 lurzatia).\nLursail horretarako, zehazki, Eusko Jaurlaritzak eraikuntza-proiektu bat lizitatu zuen, hiru eraikin desberdinetan babes ofizialeko 189 etxebizitza eraikitzeko asmoa jasotzen zuena. Hala, 2018an, Etxebizitza Sailak eta Visesak Larreinen aurreikusitako sustapen hori garatzeko programa-kontratu bat sinatu zuten, eta horren lehen urratsa gizarte-alokairuko 63 etxebizitza eraikitzea zen. 2019. urtearen hasieran, Visesak eskatu eta lortu zuen Gasteizko Udaletik etxebizitzak eraikitzeko obra-lizentzia. VISESAk, orduan, obra-lizentzia (11.000 €), dagokion EIOZ (178.000 €) eta 15.000 €-ko abala ordaindu zituen.\nHala ere, EH Bilduk Legebiltzarreko galdera baten bidez baieztatu du Eusko Jaurlaritzak uko egin diola eskatutako obra lizentziari. Izan ere, honako hau dio hitzez hitz: «Egia esan, partzela Euskal Autonomia Erkidegoko Administrazioari lagatzea ez da gauzatu oraindik, eta aurretiko betekizunetako bat proiektatutako eraikuntzarako ingurumen-gaitasuna egiaztatzea da. Betebehar hori betetzea bai Vitori-Gasteizko Udalari (hartutako konpromisoen arabera), bai Ensanche 21 Zabalgunea SA hirigintza-sozietateari (gaur egun lurzoruaren jabe eta eskualdatzaile den aldetik) dagokie». Horregatik, Iñaki Arriola Etxebizitza sailburuak berak EH Bilduri emandako erantzunean adierazi duenez, «Ezinezkoa da espediente hau izapidetzen jarraitzea VISESAk RC7 partzelan sustapena gauzatzeko behar adinako titulu juridikoa ez duen bitartean».\nEH Bilduk, gainera, esan du gertatutakoa zinez harrigarria dela, izan ere, Visesak obra lizentzia bati uko egiten dion lehen aldia da historian, administrazio inplikatuek, Gasteizko Udalak, ez dituztelako bere eginbeharrak egin. Izan ere, Eusko Jaurlaritzak, obra-lizentzian atzera egiteaz gain, 2019an ordaindutakoa itzultzeko eskatu dio udalari.\nHorregatik guztiagatik, EH Bilduk hainbat ekimen aurkeztuko ditu datozen egunetan Urtaranen gobernuak sustapen horren galeran duen erantzukizuna argitzeko, eta EAJri eta PSEri exijitu die, ahalik eta azkarren, porrot hori konpon dezatela eta etxebizitza publiko eta sozialen sustapen horretarako obrak has ditzatela.


Appa hi! aurkeztu dugu, bost astean Oñatiko hika ikasteko aplikazioa - Ahotsak.eus\nAppa hi! aurkeztu dugu, bost astean Oñatiko hika ikasteko aplikazioa\n2021ko aza. 24a, 09:22\nAppa hi! aplikazioa eskuko telefonoaren bidez Oñatiko hitanoa ikasteko aplikazioa da, eta bost astean hika egiten ikasteko aukera ematen du. Badihardugu euskara elkarteak garatu du, CodeSyntax-ekin elkarlanean eta Oñatiko Udalari esker. Atzo aurkeztu genuen, Oñatiko udaletxean egin zuten prentsaurrekoan; bertan, hika praktikatzeko egingo den Hikaldixaren berri ere eman genuen.\nJolastuz ikasi: modu errazean, jolasean, ia konturatu gabe 5 astean hitanoaren oinarriak ikasteko aukera ematen du. Hitanoaren oinarri teorikoak eskaintzen ditu, baina ikasketa-prozesuaren funtsa galdera-erantzun estiloko jokoa da. Doakoa da eta PlayStoren dago eskuragarri (iphone-rako aste batzuk barru egongo da eskuragarri). Deskargatu, eta hasi jokatzen!\n35 egunean, egunero pilula batean, informazio jakin bat ematen da: azalpenak, marrazkiak -Mirari Sagarzazu marrazkilariarenak- eta bideoak, adibideekin. Ondoren, azalpenekin lotutako galdera-sorta bat dator: partidak. Galdera guztiei zuzen erantzunez gero, hurrengo egunean beste pilula bat egiteko aukera izango du erabiltzaileak. Bestela, berriro saiatu daiteke: partidak errepikatu ditzake. Nahi beste aldiz, ondo egin arte. Astero errepaso bat egongo da, eta maila bat igotzeko aukera. Guztira bost maila dira gainditu beharrekoak, aste bakoitzeko bat. Bakoitzak bere erritmora egin dezake prozesua. Galderei zuzen erantzuten eta mailak gainditzen doanak, azkarrenak, bost astean lortuko du Oñatiko hika ikastea.\nBadihardugu elkarteak Ingo Xonau! proiektua koordinatzen du. APPA HI! aplikazioa da Ingo Xonau! proiektuaren aurtengo erronka handiena: teknologia euskararen zerbitzura jartzea erabaki dute, eta Codesyntax-ekin elkartu dira ("Egunean behin" aplikazioaren sortzailea), aplikazioa gazteengana iristeko bide ona izan daitekeela iritzita. Hitanoa ikasi eta zabaltzeko gogoa sumatu dute herritarren artean, badagoela interesa, eta horretarako mota askotako tresnak beharko dituztela diote, besteak beste teknologia berriek eskaintzen dizkigutenak. Oñatiko Udalak hasieratik babestu du ekimena, eta apustu handia egin du proiektuaren alde.\nIngo xonau! proiektua herri ekimenetik sortu zen, Oñatin hitanoa biziberritzeko asmoz, 2019an. Andrazkoen hika (noka) galtzen ari zen herrian: hiztun gazteenek 50 urte inguru zituzten. Ezer egin ezean, hamarkada gutxiren buruan desagertu egingo zen. Herritar taldetxo bat bildu zen (tartean Badihardugu euskara elkarteko Idoia Etxeberria), zer egin erabakitzeko, eta berreskuratzen saiatzea erabaki zuten.\nBadiharduguk hartu zuen elkarrizketak egiteko eta proiektua gidatzeko ardura, herriko beste eragile batzuen parte-hartzearekin (besteak beste, Udal Euskaltegia eta Jabetze Eskola), eta elkarrizketak Ahotsak.eus proiektura bideratu dira. Ondoren, hitanoaren erabileran eragiteko hainbat bide jorratu dira: ikus-entzunezkoak, hikalaguna, liburuxka, hikaren txuleta, hika ikastaroak... Pausoz pauso egin dena ikusteko: https://ahotsak.eus/egitasmoak/ingo-xonau/


heriotzeko orenean akometatzen\ngaitusten etsaien kontra\nHIRURHOGOI ETA BIGARREN\nGure bizitze guzia ardurako gerla bat delarik lurraren gainean, guziarekin ere egunetarik prinzipalena eta seinalatuena da, iragaitza handi hartako azkhen orena, non, nor ere ordu hartan eroriko baita, ezin iaikiren baita geiago.\nEgin behar duzuna oren hartako ongi preparaturik kausitzekotzat da, emaiten zaitzun oraiko mugan eta ephean gizon giza gudukatzea, iakinik nork ere ongi gudukatzen baitu bere bizian, errazki ardietsten duela garaia heriotzeko puntuan, guduan ongi frogatua izanez.\nHori bertze alde dela, gogoeta egizu maiz eta erneki herioaren gainean, zeren ethor dakizunean, gutiago beldur izanen zare harentzat, eta zure gogoa libratuago izanen da eta agudoago gudukatzera Mundukoek ihes egiten diote horrelako gogoetari, lurreko gauzetan hartzen duten aphur bateko atseginaren ez hautsteagatik, zeren nola gogotik hetan bere amudioa ezarri baitute, damu har lezakete orhoitzeaz hek utsi behar ditustela. Hala hekin afekzione desordenatua ezta ahitzen ez gutitzen; aitzitik bethi emendatzen da eta indar geiago hartzen du. Hargatik hemengo bizitzetik ilkhitzeaz, eta hain gauza maiterik largatzeaz ezin zinetsizko dolore zaie, eta hainitzetan sinets ditekeien baino dolore handiagoa da, hetaz luzeki gozatu direnentzat.\nHain kontuzko preparamendu horren egitekotzat, batzutan oraino iduri araziko ahal diozu zure buruari bakharrik zaudezila, nehor lagunik gabe heriotzeko hersturen artean, eta gogora erakharriko ahal tutzu deklaratzera noaskitzun orduan pena zinitzaketen gauzak, eta gero hetaz solhas eginen duzu zure buruarekin erakuzten derauskitzudan erremedioez, hetaz hobeki baliatzeko azkeneko puntu hartan, ezen lehenik ongi ikhasi behar da behin baizen ezin egin ditekeien kolpearen egiten, hutsik ez egiteagatik gero hobeki egiteko lekurik agintzen eztuen gauzan.


«Euskara maite dute, baina ez dute erabiltzen; horren jakitun dira behintzat» - Ibarra - Tolosaldeko ataria\n«Euskara maite dute, baina ez dute erabiltzen; horren jakitun dira behintzat»\nIrati Saizar Artola 2020-03-20 08:58\nBi urtez Bizkaiko D ereduko ikastetxe bateko ikasleei jarraipena egin die Eider Saragueta ikerlari ibartarrak, hizkuntzaren inguruko tesi bat egiteko. 400 orri inguruko liburu batean jaso ditu, xehetasun osoz, hizkuntzaren inguruan bildu dituenak.\nGazteen hizkuntza erabilera, identitatea eta hizkuntzen arteko jauziak aztertu ditu Eider Saragueta EHUko ikerlariak (Ibarra, 1989) bere tesian. Translanguaging hezkuntza eleanitzean. Ikerketa etnografiko bat izenburuarekin aurkeztu du bere lana.\nZer da zehazki aztertu duzuna tesi honetan?\nElkarri lotuta dauden hiru gai aztertu ditut: batetik, euskararen erabilera, bestetik, ikasleen identitatea, eta azkenik, gela barruan egiten dituzten hizkuntza erabilerak.\nZein helbururekin egin duzu?\nHainbat helburu izan ditu. Alde batetik, ikasleen ahotsa entzun eta gaiaren inguruko iritzia jaso dut. Izan ere, askotan ikerketa handiak egiten dira, baina, protagonisten ahotsak falta zaizkigu. Eta beste aldetik, beraien hizkuntza erabilera aztertu, ikertu eta horri buruzko datuak jaso nahi izan ditut.\nHorretarako, Bizkaiko eskola batean aritu zara.\n2014. urte inguruan, gure ikerketa taldeak proiektu edo esku-hartze bat martxan jartzea erabaki zuen. Horretarako, hainbat diru laguntza jaso genituen, eta horren ondorioz, deialdi zabal bat egin genien ikastetxeei. Bizkaiko herri bateko ikastetxe batek eman zigun baiezkoa eta bi urtez bertan egon nintzen ikasleekin, esku-hartze horren jarraipena egiten.\nZein lagin erabili duzu ikerketarako?\n10 eta 12 urte bitarteko ikasleekin egin nuen. Eskola horretan Amaraberri metodologia erabiltzen dute eta bi adinetako ikasleak elkartuta egoten dira gelan.\nEta irakasleek parte hartu dute ikerketan?\nEsku-hartze bat egiterakoan, halabeharrez eta zorionez, irakasleen, zuzendaritza taldeen eta eskola komunitatearen laguntza ezinbestekoa da. Esku-hartzea zuzenean ikasleei zuzenduta zegoen, baina gelan irakasle bat egoten zen. Beraiekin harreman estua izan dut, etengabeko hartu-emana. Informazio asko eman didate.\nNola egin duzu esku-hartze hori?\nEsku-hartze baten gakoetako bat, nire ustez, testuingurura egokitzea da, eta kasu honetan, eskolara. Gure proiektua eskolan martxan jarri baino lehen, hainbat bilera egin genituen eduki guztia egokitzeko. Ondoren, esku-hartzean, hainbat eta hainbat ariketa egiten genituen ikasleekin. Horien artean, adibidez, testu bat hiru hizkuntza desberdinetan irakurri behar zuten, eta ondoren, galderak euskaraz erantzun behar zituzten. Horrela, hizkuntzen arteko loturak eta harremanak ikusi ahal izan zituzten.\nEuskaraz gain, hizkuntzen arteko jauziak ere landu dituzue.\nEuskarako, gaztelaniako eta ingeleseko saioetarako prestatu genituen esku-hartzeak. Gaur egun ikasleak eleaniztunak dira, baina ulertu behar duguna da hizkuntza guztietan ez dutela maila bera. Hizkuntza batean dauzkaten baliabideak, ordea, erabili ditzakete beste hizkuntzak ikasteko. Beraz, kasu batzuetan, ikasleek etxean jaso duten hizkuntza erabili dezakete beste hizkuntzak ikasteko.\nHizkuntza bat ikasterako garaian, beraz, beste hizkuntza batek lagun liezaioke.\nEleaniztunak garenak hiztun osoak gara, eta hizkuntza guztiak erabiltzeko aukera izan behar dugu. Gure kasuan, eskolan, hiru hizkuntzak indartzeko aukera daukagu. Horretarako, garrantzitsua da aurrez dauzkagun ezagutzak erabiltzea. Esaterako, euskararen ezagutza erabiltzea, gaztelania, ingelesa edo etorkizunean ikasiko duten hizkuntzaren bat ikasterako orduan.\nHizkuntzatik harago, identitateei begira ere jarri zara.\nHizkuntzak eta identitatearen artean lotura estua dagoela ikusi dut. Ikusi nahi nuen une horretan zer-nolako identitatea erakusten zuten ikasleek. Azken batean, identitatea malgua da, pertsonala eta bakarra da, baina ertz asko ditu, eta identitate hori hain zabala izanda, argazki bat atera nahi nuen eta ikusi nahi nuen ea ikasle horiek zer erausten zuten. Kasu horretan, hainbat ikaslek erakutsi dute euskaldunak sentitzen direla, baina erabilerari erreparatzen badiogu, ez daukatela joerarik euskara erabiltzeko. Hor, bestelako agertoki bat sortzen da, eta garrantzitsua da horri begiratzea.\nHorrelako tesietan interesgarrienak emaitzak eta ondorioak izango dira.\nEsku-hartzean zehar ikasleek hainbat ariketa egin behar izan zituzten. Argitu behar da ikasle horiek, esaterako, irakasleari zuzentzeko euskara erabiltzen zutela, baina modu ez formalean, beste edozer komentatzeko, erdara erabiltzen zutela. Esku-hartzearen ondorioz, ordea, ikusi dut euskara ez den beste hizkuntzaren bateko ariketa bat egiterakoan, zati bat euskaraz egin behar bazuten, beraien artean sortzen ziren elkarrizketa guztiak euskaraz izaten zirela.\nIkasleei batzuetan erabileran mugak jartzen dizkiegu, hizkuntzak oso modu zurrunean mugatzen saiatzen gara, baina askotan malgutasunak lagundu egiten du. Egia da gure esku-hartzea planifikatua izan dela eta helburu zehatz batzuk zituela; ezin da edozein momentutan edozein hizkuntza hitz egin. Hori ere argi utzi genuen, euskara delako gure hizkuntza eta gure ardatza.\nEuskarari dagokionez zein ondorio atera dituzu?\nIkasleek euskararekiko dituzten sentimenduak oso baikorrak direla ikusi dugu, oso positiboak; euskara maite dute, gustuko dute, baina beraiek argi aitortzen dute ez dutela erabiltzen. Lagunekin hitz egiterakoan batzuetan egiten dutela diote, baina ez dela ohikoena, ez dutela ohiturarik. Interesgarriena da jakitea kontziente direla horretaz. Eta oso argi dute gainera euskararen etorkizunaren gakoa erabileran dagoela.\nEgoerak edota inguruak bultzatzen ditu ez erabiltzera?\nEdonori gertatzen zaion gauza da. Denda batera sartu eta lehen hitza erdaraz egiten badiote, bigarren dendan ere hala egiten badiote, eta arreta zerbitzukoak ere horrela egiten badio, litekeena da laugarren elkarrizketan, ziurrenik etsipenez, erdaraz egitea. Ikasle hauek beraien herrian zer dagoen badakite. Eta euskal kontzientzia dugunok ere badakigu zein den egoera. Gertatzen dena da nekagarria dela. Ikasle hauen kasuan, adinez hain gazteak izanda, jakitun dira egoera zein den, eta horretara egokitzen dira.\nBehin tesi hau eginda, euskara zein egoeratan ikusten duzu?\nGaur egun, nire ustez, eskolak izugarrizko lana egiten ari dira. D eredua duela 30 urte inguru jarri zen martxan, eta ikusi dugu haur asko eta asko euskaldundu direla. Zoritxarrez, ordea, horrek ez dakar erabileran bultzada handirik. Eskolak bakarrik ezin du guztia egin, eta hori irakasleek ere oso argi dute. Hainbat instituzio, eragile eta erakunde daude tartean, eta guztien elkarlana beharrezkoa da. Uste dut adibide egokiak direla Euskaraldia bezalako egitasmoak.\nIzan ere, zuk eskola batekoa aztertu duzu, baina ikasle horiek ikastetxetik ateratakoan bizitza gehiago dute.\nIkasle horiek hainbat hizkuntza erabiltzen dituzte, eta ez euskara eta gaztelania soilik. Askok, etxean beste hizkuntza bat edo bi desberdin dituzte. Eta eskolara joaten direnean, hiru hizkuntza erakusten dira. Konturatzea kosta egiten zaigu, baina, gure herrietan hizkuntza asko eta asko daude. Ikerketa egin nuen herrian, esaterako, 100 hizkuntza inguru hitz egiten dira. Carme Junyent hizkuntzalariak duela gutxi Argia astekarian egindako elkarrizketan esan zuen eleaniztasuna dela euskara indartuko duena. Bat nator berarekin.\nIkerketan zehar zu ere horretaz jabetu zara.\nBai, hizkuntzak elkar osagarriak izan daitezke. Ikasle batek etxean hizkuntza gutxitu bat badu, berari ere lagungarri zaio jakitea euskara debekatua egon zela, hizkuntza gutxitua izan zela. Hor, enpatia sortzen da.\nHizkuntza kontzientzia garatzen da, beraz.\nZentzu batean, hainbat ariketen bidez ikasleak hizkuntzaren inguruko kontzientzia hori izatea, eta batez ere horretaz hausnartzea izan dugu helburu.\nBeste ondoriorik atera duzu ikerketan?\nInplikazio moduan esango nuke Euskal Herrian hainbat eta hainbat egoera desberdin daudela. Ez da berdina Bilboko auzo batean dagoen egoera, Donibane Garazin aurkitu dezakeguna, edo Lizartzan ikus dezakeguna. Uste dut interesgarria izango litzatekeela horrelako beste lan batzuk egitea eta ikustea besteetan zein emaitza lortu diren.\nTesitik zure ibilbidera joz, nolatan iritsi zara lan hau egitera?\nUnibertsitatean Magisteritzako ikasketak egin nituen. Ondoren, Gizarte eta Kultura Antropologia ikasi nuen Donostian, eta horren ostean, Eleaniztasuna eta Hezkuntza masterra egin nuen. Momentu batez, nire ikasketak zintzilik ikusten nituen, baina masterraren ondotik aukera sortu zitzaidan tesia egiteko. Jasone Zenoz izan da lan honen zuzendaria; unibertsitateko katedraduna da, eta berak esan zidan lan hau egiten hasteko aproposa izan zitekeela nire profila. 2014-2015 ikasturtean, Eusko Jaurlaritzak ateratzen duen doktore-aurreko beka bat eskatu nuen eta zorionez eman egin zidaten, beraz, aukera izan nuen zuzenean proiektuan sartzeko.\nEta egun, unibertsitatearen bueltan jarraitzen duzu.\nGaur egun unibertsitatean egiten dut lan, DREAM –Donostia Research group on Education and Multilingualism– ikerketa taldearekin. Aukera izan dut bertan geratu eta jarraitzeko, eta orain lan honen ildo bereko beste proiektu batzuetan sartuta gaude. Oso pozik eta gustura nago.\nEuskara ardatz hartuta aritu zara lanean. Bazenuen horrelako ardura bat edo hizkuntzekiko?\nEuskal hiztunak garenok askotan ateratzen dugun gaia da euskararena, kezka badugulako. Erakundeei ere kezka sortzen zaie, azken batean, Soziolinguistika Klusterrak eta Eusko Jaurlaritzak egin dituzten hainbat ikerketetan ikusi baitugu egoera zein den. Orokorrean, euskal hiztunok badugu kezka euskararen erabileraren inguruan.\nTesia bukatuta, 400 orri inguruko liburu bat duzu eskuartean.\nBai, zehazki 418 orriko tesia egin dut. Oso zabala da, sakoneko ikerketa bat izan baita, informazio, adibide eta datu asko dituena. Ikasleen ahotsek ñabardura asko edukitzen dituzte, eta guztiak bildu nahi izan ditut. Bi urteko zuzeneko behaketaren emaitza izan da.\nIzenburua: Translanguaging hezkuntza-eleanitzean. Ikerketa etnografiko bat.\nEgilea: Eider Saragueta Garrido. Zuzendaria: Jasone Cenoz Iragui.


Marcius ikusgarri batek garaipena eman dio Sammic ISBi\nLEB Plata 2016/03/14 basketbasko.com 'Sandi' Marcius (argazkia: isb.eus)\nJardunaldiko albiste ona Sammic ISBk ipini du Instituto Fertilidad Clinicas Rinocon 73-83ko emaitzarekin mendean hartu eta gero. 'Sandi' Marciusen lana izan zen erabakiorra, izan ere 41 puntu saskiratu zituen, eta 13 errebote hartu, 10 falta jaso eta 5 asistentzi eman, guztira 62 puntuko balorazioa lortuz, txapelketaren historiko onena. Bere lanaren itzalean Semplek lortutako 17 puntu eta 13 erreboteak (28ko balorazioa), ia oharkabean igaro dira, izan ere bien artean taldeak lortutako 100 puntuko baloraziotik 90 lortu zituzten. Halere, taldeak sufritu behar izan zuen izan ere nahiz eta 15 puntuz goitik joan, kanpotarrak hurbiltzen hasi ziren, eta azken erreakzioarekin lortu zuten garaipena.\nInstituto Fertilidad Clínicas Rincon 73 - 83 Sammic ISB\nSaenz Horeca Araberri igoera zuzenetik hurruntzen da 79-82ko emaitzarekin Aceitunas Fragata Moronen aurka galdu eta gero luzapenean. Arabarrak minutu askoan aurretik joan baziren ere, esaterako lau minuturen faltan zortzi puntuz goitik ziren (63-55), baina kanpotarren erreakzioarekin partida 69na berdintzea lortu zuten. Luzapenean sebilarrak hobeak izan ziren, garaipena lortuz. Beau Levesque, 19 puntu eta 10 erreboterekin izan zen arabarren onena.\nSaenz Horeca Araberri 79 - 82 Aceitunas Fragata Moron\nZornotza STk porrota jaso zuen CB Tarragonaren zelaian 82-71ko emaitzarekin. Bizkaitarrak play-offak eta jaitsiera garaipen beretara dituzte. Partida zaila izan zen Mikel Garitaonandiaren mutilentzat, izan ere atsedenaldira 45-30 behetik ziren. Bigarren zatian etxekoek ongi erantzun zien kanpotarren erantzunei, eta garaipena lortu zuten partida ongi kontrolatuz. Ander Garcia 17 punturekin izan zen bizkaitarren onena.\nCB Tarragona 82 - 71 Zornotza ST\nGDKO Ibaizabalek eta ADB Araski AESk sendo darraite euren postuetan\nGernika Bizkaiak Erreginaren Kopako irabazlea menderatzea lortu du


Lagun giroan jokatu dute Azpeitiko I. Surf Txapelketa - Uztarria (Azpeitia)\nLagun giroan jokatu dute Azpeitiko I. Surf Txapelketa\n2008ko urr. 27a, 09:10\nHogeita bederatzi lagun inguru bildu ditu txapelketak, guztiak azpeitiarrak eta gizonezkoak\nUgutz Karrera izan da txapelduna\nIrabazlearen txapela. (Amaia Mendizabal) Argazki originala\nEskualdean hamaika surflari eta surfzale daukagula jakineko kontua da. Hori, ordea, Zarautzekin lotu izan dugu gehienbat, taula besapean hartuta etxetik hondartzaraino hankahutsik doazenekin. Beste maila batean, baita Zumaiarekin, Getariarekin eta Oriorekin ere. Bada, kresal usaina haraino iritsi ez arren, barruko herrietan ere surfa indarra hartzen hasia da. Horren adierazgarri larunbatean jokatu zuten Azpeitiko I. Surf Txapelketa. Hori bai, ezinbestean erbestean jokatutakoa, Zarauzko hondartzaraino joan behar izan baitzuten olatu bila.\nSurfa egiten dutenak gehiago izan arren, 29 lagunek hartu zuten parte. Guztiak azpeitiarrak, denak gizonezkoak. 10:00ak aldean hasi zuten txapelketa eta egun guztia eman zuten uretan; ezin esan, ordea, lehiatzen eman zutenik eguna, gehiago izan baitzen lagunarteko festa. "Urtero egin ohi dugu geure artean afaria eta aurten, afaria ez ezik, txapelketa ere antolatzea okurritu zitzaigun. Gure arteko pike batetik sortu da ideia, baina ez diogu txapelketa kutsu gehiegirik eman nahi izan", azaldu du Fernando Alberdik, txapelketa antolatzen jardun den surflarietako batek.\nTxapelketa kutsua eta oihartzuna, biak saihesten saiatu dira, "geure arteko kontua izatea nahi baikenuen". Hori bai, hainbat lagun gonbidatu zuten atzoko txapelketara: "Surfaren bidez lagun asko egin dugu kostaldean; zumairrak, zarauztarrak, oriotarrak, getariarrak... eta horiek denak gonbidatu ditugu gaurko txapelketan parte hartzera. Parte hartzeko asmorik ez zutenak hamaiketakora bada ere etorri dira", azaldu zuen Alberdik.\nLehia edo ez lehia, txapelketa guztiek bezalaxe atzokoak era izan zuen txapelduna: Ugutz Karrera, hain zuzen ere. Berarekin jardun ziren finalean Ion, Joxemai eta Xabi. Bestalde, parte-hartzaileen artean zozkatu zuten surfeko taula Joakin Azkuerentzat izan zen.\nGaur egun duen indarrarekin parekatu ezin badaiteke ere, Azpeitian surferako afizioa aspalditik dagoela dio Alberdik; "Joakin Azkuek eta beste hainbatek urteak daramatzate surfean". Kosta 20 kilometrora izanda, normala dela dio. Hori bai, ezin uka beste zenbaiti baino ahalegin handiagoa eskatzen diela eurei afizio honek: "Kostan bizi direnek errazago daukate. Gu, adibidez, elkarri deika jarduten gara olaturik ba al dagoen jakiteko; Zarautzen azpeitiar asko bizi da, eta hots egiten diegu".\nAfizioaren errutina ere oso bestelakoa da, hauek ez dute taula besapean hondartzara hankahutsik joateko aukerarik. Hasteko eta behin, autoz 20-30 minutuko bidea ez die inork kentzen. Hori ez da oztopo, ordea, ahal dutenero surferako tarte bat hartzeko: "Bazkalorduan etortzen gara askotan, lanetik atera eta lanera sartu bitartean. Goiz argitzen duenean 06:00etarako ere egon izan gara inoiz uretan". Gero, ondo lehortu eta lanera.\nOporraldia ere olatu artean\nLanak utzitako edozein tarte baliatzen dute surf egiteko. Baita oporraldiak ere. Hala, 14-15 laguneko taldetan udan bidaia ikusgarriak egin izan dituzte olatuen atzetik Azpeitiko surflariek. Hegoafrika, Costa Rica, Panama, Maldiva uharteak, Bali inguruak. "Eta oporraldi osoa %100ean surf egiten, beste konturik gabe". Izan ere, igelek ura maite dute.


Udal Liburutegiak bihar irekiko ditu ateak - leihoa.info\nKultur Leioan finkatuta dagoen udal liburutegiak bihar irekiko ditu ateak, 9:00etatik 14:00etara, prebentzio neurri zorrotzekin.\nHona hemen liburutegirako edukiera-irizpideak: Irakurgela, 2. solairua, 38 lagun; Dokumentuen mailegutza, 2. eta 3. solairuak, 5 lagun solairuko; Helduen irakurgela, 3. solairua, 17 lagun; Ume eta gazteen irakurgela, 2. solairua, 12 lagun.\n12 urtetik beherako erabiltzaileei heldu batek lagundu beharko die.\nMaileguak itzultzeko, dokumentuak Kultur Leioa zentroaren sarrerako postontzian sartu beharko dira, orain arte bezala. Itzulitako dokumentu guztiak indarrean dauden protokoloen arabera tratatu ondoren, aldi batez ez da haiek mailegutzan hartzerik izango, liburutegian dauden eskuragarritasun libreko dokumentuak bezalaxe.\nBesterik esan arte, liburutegiko zerbitzu hauek bertan behera geldituko dira: hemeroteka, Internet, umeteka eta umeen liburutegiko jarlekuak.\nErabiltzaileek beti eraman beharko dute maskara jarrita, segurtasun-distantziak errespetatu beharko dituzte eta eskuen higiene egokia mantendu beharko dute; gainera, ez dute materialik partekatu edo trukatu beharko.


Ohorea - Shineon Technology Co., Ltd.\nShineon 2013ko sardinzar gorriko top100 gisa hautatu da\nSANTA MONICA, Kalifornia. - DATA - Red Herring-ek bere 100 Top Globala iragarri du gaur Ipar Amerika, Europa eta Asiako enpresa pribatu garrantzitsuenen aitortza egiteko, startup hauen berrikuntzak eta teknologia dagozkien industriak ospatuz.\nShineonek goi-teknologiako enpresa nazionalaren saria jaso du.\nMartxoaren 16an, goizean, 2019ko Lan Ekonomiko eta Teknologien Berrikuntzarako Konferentzia egin zen Nanchang Goi-teknologiako Zona Administrazioak Nanchang 28. ertaineko goi-mailako teknologiako adarraren auditorioan. Jardunaldiak azterketa eta amaiera osoko ...\n2011ko cleantech 100 global saria\nGlobal Cleantech 100-era sailkatzeko, enpresek independenteak izan behar dute, irabazi asmorik gabekoak eta burtsa nagusietan kotizatu gabe. Aurten, 80 herrialdetako 8.312 enpresa izendatu dituzte, eta horietako bat da Shineon. Aukeraketa prozesuak Cleantech Taldearen ikerketa datuak eta hautagaien epaiketa kualitatiboak konbinatzen ditu ...


Hezkuntza Bereziko ikastetxeak\nHemen zaude: Hasiera / Hezkuntza premia berezien arretarako / AUTISMOAREN ESPEKTROKO NAHASMENA / Heziketa erantzuna / Eskolatzea / Eskolatze-modalitateak / Hezkuntza Bereziko ikastetxeak\nEDU/849/2010 Agindua, martxoaren 18koa.\n5 artikulua. Eskolatzea\n2. Hezkuntza premia bereziak dituzten ikasleen kasuan, modu arrazoituan adierazten bada adimen desgaitasun larriaren edo sakonaren, pluriurritasunen edo garapenaren nahasmendu orokorren ondorioz behar dituzten heziketa laguntzari eta arreta bereziei ezin zaiela erantzun ikastetxe arruntetan aniztasunari erantzuteko ohiko neurriekin, hezkuntza bereziko ikastetxeetan edo horien ordezko unitateetan eskolatzea proposatuko da.\nLEHEN ATALA Hezkuntza premia bereziak dituzten ikasleak (74. artikulua Eskolatzea)\nIkasle horiek hezkuntza bereziko unitateetan edo ikastetxeetan eskolatzen ahalko dira hogeita bat urteko adinera bitartean, betiere, ikastetxe arruntek aniztasunarekiko arretarako hartzen dituzten neurrien esparruan ikasle horien premiei erantzun ezin bazaie”.\n26 artikulua. Irakaskuntzen antolaketa hezkuntza bereziko ikastetxeetan eta unitateetan.\nOro har, hezkuntza bereziko ikastetxeetan eta unitateetan oinarrizko hezkuntza egokitua emanen da, eta, behin hori finkatutakoan, norberaren autonomia, gizarteratzea eta laneratzea, eta, azken finean, ikasleen bizi kalitate hobea lantzera bideratutako prestakuntza espezifikoa.\nOinarrizko hezkuntza egokituak hamar urteko iraupena izanen du. Hezkuntza premia bereziak dituzten ikasleak legeak oro har finkatutako adinetan eskolatuko dira (hasi eta bukatu), eta irakaskuntza arruntean finkatutako eskolatze luzapen berak izanen dituzte. Ziklotan antolatuko da, eta horiek izanen dira irakaskuntza antolatzeko eta planifikatzeko unitateak, ikasleen eta ikastetxearen ezaugarriak kontuan hartuta betiere.\nOinarrizko hezkuntza egokitua bukatutakoan, bi urteko prestakuntza emanen da, hirura luzatzen ahalko dena ikaslearen hezkuntza prozesuak hala eskatzen badu, Agindu horren 25.4 artikuluan finkatutako mugari eragin gabe.\nartikulua. Curriculum proposamena hezkuntza bereziko ikastetxeetan eta unitateetan.\nIkastetxe eta unitate horietako curriculum proposamenak, oinarrizko hezkuntza egokituan, oinarrizko hezkuntzarako jakintza arlo guztietan finkatutako helburuak, oinarrizko gaitasunak eta curriculum edukiak hartuko ditu oinarri, ikasleen beharrekin bat. Halaber, irakaskuntza horretako jakintza arloak edo irakasgaiak barnean hartzen dituzten garapen esparruetan berregituratzen ahalko da curriculum proposamena. Edonola ere, eskolatzearen azken urteetan, gizarteratzearekin eta laneratzearekin lotutako gaitasunak landuko dira bereziki.\nOinarrizko hezkuntza egokituaren ondorengo prestakuntzaren xedea izanen da ikasleen autonomia pertsonala eta gizarteratzea lantzea. Lanerako orientabidearekin eta lanerako prestakuntzarekin lotutako osagaiak ere izaten ahalko ditu, gerora ingurune eta jarduera jakinetan parte hartzeko gai izan daitezen.\nIkastetxe arruntetako hezkuntza bereziko unitateetan, ikastetxe horietako hezkuntza proiektuetan jasoko dira unitate horiei dagozkien alderdiak, eta ahalegina eginen da unitate horietan eskolatutako ikasleek ikastetxeko jardueretan ahalik eta parte hartze handiena izateko.\nHezkuntza bereziko ikastetxeek, beren curriculum proposamena prestatzeko, ikasleen hezkuntza premia berezietara egokituko dute curriculum ofiziala, eta talde eta ikasle bakoitzarentzat hautemandako premiak asetzen direla bermatuko dute eta hezkuntza esperientzietan ikasleen autonomia sustatuko.\nCurriculum proposamenak ikasle guztien garapen eta prestakuntza osoa bultzatuko du, haien bizi kalitatea hobetzeko, eta gizarte eta lan arloetako egoera eta jarduera ahalik eta gehienetan parte hartzeko gai izan daitezen, betiere, bermatu beharko da garapen eta sozializaziorako beste testuinguru batzuetarako trantsizioa, ahalik eta modu egokituenean eta eraginkorrenean. bermatu ere\nEstrategia metodologikoetan, kontuan hartuko dira ikaslearen pentsamendu prozesuak, baita irakaslearen esku-hartzea ere prozesu horretan. Elkarreragina eta komunikazioa sustatzen dituzten jardueretan oinarrituko da ikaskuntza, eta ikasleen eguneroko bizitzarekin lotura handia duten esperientzien bidez gauzatuko da, ikaskuntza adierazgarria eta eraginkorra izan dadin, eta benetan barneratu dezaten.\nIkastetxeko irakasle guztiek parte hartuko dute curriculum proposamenean, zuzendaritza taldeak koordinatuta. Koordinazio pedagogikorako batzordeak antolatuko eta dinamizatuko du prozesua, eta hark erabakiko du zer lankidetza komeni den gainerako irakasleekin eta baliabideekin, hezkuntza orientabideko zerbitzuekin, hezkuntza programen unitatearekin eta hezkuntza ikuskaritzarekin.\nCurriculum proposamena planifikatzeko, lantzeko eta ebaluatzeko prozesuan, hezkuntza orientabideko zerbitzuek aholkuak emanen dizkiete, irakaslana koordinatzeko organoen bidez, ikastetxeetako irakasleei. Hezkuntza orientabide horrek lotura izanen du, baita ere, ikasleen irakaskuntza eta ikaskuntza prozesuekin eta tutoretza ekintzarekin, ikasleen autonomia pertsonala, gizarteratzea eta laneratzea eta bizi kalitatea lantze aldera.\nNAFARROAKO HEZKUNTZA BEREZIKO IKASTETXEAK


Zirkua, dantza eta antzerkia fusioan — dantzan.eus\nHemen zaude: Hasiera › Hemeroteka › Zirkua, dantza eta antzerkia fusioan\nZirkua, dantza eta antzerkia fusioan\nBivouac konpainiaren 'A corps perdus', ikusgai ETB1en eta ETB2n\nDantza egiten duten akrobatak, antzezten duten dantzariak, musikariak, malabaristak... Diziplinen nahasketa da zirku garaikidea. 'EiTB Kultura Transit' saioa Bivouac zirku frantsesean murgilduko da, 2011an hasi zena Bordeleko zirku eskolarekin elkarlanean. 'A corps perdus' kaleko ikuskizun modura jaio zen, 2015. urtean, eta hamaika leku eta jendarte aurrean aurkeztu dute gaurdaino.\nHankak airean izatearen artea da zirku garaikidea eta horren adibide argia 'A corps perdus', Bivouac konpainiaren ikuskizuna. Entseguen lekuko izateaz gain, zuzendari, eszenografo eta interpreteekin hitz egin dute 'EiTB Kultura Transit' saiokoek. Nazioartean arrakastatsuak izaten ari diren beste proiektu batzuk ere erakutsiko dituzte eta, azkenik, Euskal Herriko esperientzietara hurbilduko dira. Zirkozaurre Bilboko zirku eskola ere bisitatuko du saioak.\n'Galerna': politika, historia eta natura\nBestalde, Jon Cazenave da aste honetako Sortzailea. Argazkilari donostiarra hamar urtez ibili da Galerna proiektuan lanean. Euskal Herriaren irakurketa subjektibo bat da: gatazka politikoa aztertzen hasi, naturan barneratu eta paleolitiko garairainoko bidaia egiten duena.\nIrudian jarri beharrean, prozesuan jarri du arreta lantzen ari den proiektu berrietan. Joku-n frontoia du aztergai. Zianotipia bidez, berriz, Omaji proiektua sortu zuen. Eta orain kobazuloetako material eta koloreak erabilita, proiektu berriak garatzen ari da.\n'EiTB Kultura Transit' ostegun gauean dago ikusgai 23:25ean ETB1en eta 00:35ean ETB2n.


Urtaranen gobernuak Salburua-erdigunea-Zabalgana ardatza erabakitzeko eskubidea ukatu die gasteizko herritarrei\nPNV eta PSEren ezezkoari PPren abstentzioa batu zaie EH Bilduk bultzatutako herritar galdeketa bertan behera uzteko\nGasteizko Udalbatzak arduragabekeria politiko eta demokratikoaz jokatu eta a EH Bilduk planteatutako Salburua-erdigunea-Zabalgana ardatzaren inguruko herritar galdeketaren kontra bozkatu du. Elkarrekin taldeak baino ez du proposamenaren alde egin. PNVk eta PSEk kontra egin dute eta PP abstenitu da hiriarentzako hain garrantzi handikoa den proiektua bertan behera gera dadin ahalbidetuz.\nFelix Gonzalez EH Bilduko zinegotziak salatu du Urtaranen gobernuak trabak baino ez dizkiola jarri herritarren parte hartzeari, “Nabarmena da gobernu honek herritar galdeketari dion beldur izugarria. Horregatik ez diote esanguratsua den eta, nolabait, hiriaren gobernantzan herritarren erabakitzeko eta parte hartzeko ahalmena bermatzen duen galdeketa bat aurrera aterako”.\nHerritar kontsulta honek Gizarte Kontseiluaren babesa jaso zuen organo honek eratutako txostenean, non, horrez gain, proposamenaren helburuak goraipatzen zituen, “herritarren parte hartzea eta demokrazia zuzena dira tokiko kudeaketa publikoa hobetzeko herramintak” zion txostenak. Eta ez hori bakarrik, Kontuhartzaile Nagusiaren eta Udalbatzaren Idazkaritza Orokorraren informeen babesa ere jaso zuen galdeketak.\nHala ere, Urtaranen gobernuak eta PPk hiritarrei erabakitzeko oinarrizko eskubidea ukatzen jarraitzen dute. Are gehiago, jakinda proiektu honek 2016an onartutako Herritar-kontsulten Araudi Organikoaren oinarriekin bat datorrenean eta nahiz eta duela hiru urte onartu zen oraindik ez den galdeketarik burutu, gobernuaren borondate ezagatik.\n“Udal talde politikoei dagokie erakunde-ekimena. Udal eskumeneko gaien ingurukoa izan beharko du ekimenak, eta, nagusiki, munta bereziko izaera lokaleko gaien ingurukoa, Toki Jaurbidearen Oinarriak arautzen dituen Legean eta Euskadiko Toki Erakundeei buruzko Legean xedatutakoaren ildotik —bost milioi euroko aurrekontua gainditzen duten proiektuak oro joko dira munta berezikotzat—”\nAsko dira galdeketa babesten duten txostenak baina, horrez gain, EH Bilduko zinegotzia den Felix Gonzalezek gehitu du, “galdeketa honen burutzea planteatu da oraindik Salburuara ez denean obren lizitaziorik egin, eta, are gutxiago. Hortaz, ez dira oraindik lizitatzaieen aldeko eskubide ekonomikoak sortu eta kontratuaren geldiarazteak ez lukeenean ere kalte-ordainik suposatuko”.


kritiken hemeroteka » Hiri iluna\n« Lan kolektibo bat kolektiboarentzat | Ama bakarrik ez »\nMesfidatu hitzez / Jon Arretxe / Erein, 2019\nHiri iluna Javier Rojo / El Diario Vasco, 2020-05-10\n“Mesfidatu hitzez” (Erein) izenburuarekin argitaratu da Jon Arretxeren eskutik datozkigun Mahamoud Toure burkina-fasoarraren abenturen azken entrega. Aurrekoetan bezala, literatura beltzaren parametroen barruan koka daitekeen eleberri baten aurrean gaude, eta literatura beltza eta Toure-k protagonizatutako beste nobelaren bat ezagutzen dituen irakurleak berehala identifikatuko du sailaren marka dei litekeen hori. Protagonista afrikarra da eta Europara etorri da bizitza hobe batek liluratuta. Europan non eta Bilboko San Frantzisko auzoan bizitzea suertatuko zaio eta bizirauteko asmoarekin ikerketa txikietan arituko da baina nahi gabe ere gero eta larriagoak diren kontuetan nahaspilatuta geratuko da.\nLiburu honetan. ordea, aldaketak daude. Garrantzitsuena, agian, gertakarien toki aldaketa. Aurreko nobelan argumentua Bilbon gertatu beharrean Nafarroako mendialdeko herri txiki batean kokatzen zen, eta beti bezala egoera korapilatu batetik pasatu behar zen pertsonaia. Horretatik ihesi, Parisera lekualdatuta ikusten dugu azken entrega honetan, eta gosearen mugan egon beharrean, lapurketak eginda ekonomikoki askoz lasaiago dagoela ikusten dugu. Egoera ezin orekatua izan eta berriro ere ezagun bati laguntzeko ikerketa nahasian murgilduko da, non txinatar mafiarekin topatuko den. Paris distiratsuaren atzeko aldea erakusten digu nobelak. Eta hirian, pertsonaiak txotxongiloak izango balira bezala hariak mugitzen dituen botere ilun baten presentzia, ustelkerian lasai asko mugitzen diren polizien joan-etorriak, prostituzioa, trapitxeoak eta Parisera doazen turistek ikusten ez duten mundu ezkutua.\nNobelatik nobelara planteatzen den bilakaera ere ikusgarriagoa da hemen, umore ironikoa zeharo desagertu baita, trama beltzean gehiago zentratzen delarik, irakurleak jakin-minez irentsiko duen argumentu korapilatu eta interesgarria sortuz.


Takotsubo miokardiopatia - Wikipedia, entziklopedia askea.\nTakotsubo miokardiopatia, estresak sortutako miokardiopatia edo bihotz apurtuaren sindromea, miokardioaren bat-bateko ahultzea dagoen miokardiopatia ez iskemiko mota bat da. Ahultze hau, estres emozionalak sortu dezake; erlazio sentimental baten amaiera edo lagun baten heriotzak sor dezakeen sindromea da. Horregatik, bihotz apurtuaren sindromea deritzo.\nTakotsubo miokardiopatiaren irudi eskematikoa (A) pertsona normal batekin alderatua (B).\nmiokardiopatia, left ventricular dysfunction (en)\nunclassified cardiomyopathy (en)\nGaixotasun hau pairatzen dutenen gehiengoa, insufizientzia kardio-kongestibo batekin edo kaxa toraziko inguruan sortutako minarekin agertzen da. Elektrokardiogramean, ezkerreko bentrikulu paretaren miokardioaren infartua bezala agertuko da.\nPazientearen azterketan, ezkerreko bentrikuluaren puntan handidura bat agertzen da gehiengoen kasuetan. Ezaugarri hau izan zen, "tako tsubo" edo olagarro zepoa japonieraz, izena eman ziotena, izan ere, herrialde honetan deskribatu zen lehenengo aldiz. Katekolamina zirkulanteek izan daitezke gaixotasun honen eragileak, bereziki epinefrina/adrenalina. Sindrome hau dutenei, normalean, angiografia koronario bat egiten zaie, baina batzuetan ez da eraginkorra izaten, ezkerreko bentrikuluaren obstrukzio esanguratsuak ez agertzea gerta daiteke. Takotsubo miokardiopatia emakume post-menopausikoetan agertzen da. Ohiki, estres fisiko edo psikologiko batek sortzen du.\nSindrome honen etiologia ez dago oraindik guztiz azalduta, hala ere, hainbat mekanismo proposatu dira.\nPaziente talde handi baten azterketa egin eta gero, ondorio honetara heldu zen; Takotsubo miokardiopatia izateko probabilitate handiagoa zutela estres emozionala edo klinikoaren menpe zegoen jendea. Gutxi gorabehera, paziente horien heren batek ez zuen estres aurrekaririk.\nMiokardiopatia honen jatorria bezala miozitolisis fokalak erregistratu dira. Orain arte, ez da inongo agente mikrobiologikorik erlazionatu Takotsubo miokardiopatiarekin. Kasu batzuetan, zelula nukleobakar txikiko filtrazioak aurkitu dira, aurkikuntza hauek, bihotzaren gaixotasun inflamatorio bat dela adierazten dute, eta ez gaixotasun koronario bat. Bada ere, gaixotasun koronariorik gabeko min miokardiko histologiko bat agertzen duten informeak.\nBere bikote sentimentala galdu duten pertsonek, gaixotasun hau jasateko %41-eko probabilitate handiagoa dute.\nEstres psikologiko negatibo zein positiboa sor dezake gaixotasun hau agertzea. Adibidez, Albert Ariza doktoreak azaltzen duen moduan, emakume bat ospitaleratua izan zen bere familiar baten ezkontzan emozionatu zelako.\nGaixotasun honen mortalitatea %2-koa da, gehienetan, zailtasun larriak sortzen dira.\nBihotz apurtuaren sindromea jasan dutenen %10-ak, berriro pairatuko dute gaixotasuna.\n↑ (Gaztelaniaz) «Síndrome tako-tsubo e insuficiencia cardíaca» Revista Española de Cardiología 2016eko maiatzaren 20a.\n↑ <<En tu próxima ruptura sufrirás el "síndrome del corazón roto">>. . Noiz kontsultatua: (2016eko maiatzaren 20ean).\nAzken aldaketa 29 apirila 2020(e)an, 18:34(e)tan\nOrriaren azken aldaketa: 29 apirila 2020, 18:34.


Orreagako gudua non, noiz eta nola iragan zen badakitela diote | Orreagako gudua non, noiz eta nola iragan zen badakitela diote – iparraldekohitza\nMaiatz argitaletxeak gomitaturik, J.F. Demangek eta Basile Ibañezek Orreagako guduaz egin dituzten ikerketen berri eman zuten asteartean, bakoitzak bere sailetik\nBaskoiek 778ko agorrilaren 15eko arratsaldez errautsi zuten frankoen eta Errolanen gibelaldeko tropa, Astobizkarren. Horra Jean-François Demange eta Basile Ibañez historiazaleek Orreagako guduaz urteetan egin ikerketetarik atera duten ondorioa.\nHogeita hamabost urtez historia-aholkulari lanetan aritu da Jean François Demange zinemagintzarentzat, Parisen. Erdi Aroko armagintzan, zaldun eta lurreko guduetan berezitua. Geroztik, Garazi aldera etorria da bizitzera, eta Orreagako guduaren harat-honatak nahi izan ditu zulatu, zituen ezagutzetarik. Liburu bat badu idatzirik geroztik, frantsesez, La Défaite de Roncevaux (Orreagako galtzea).\n«Azken zalduna gaur egungo Orreagako monasteriotik abiatu zelarik, Karlomagno jada Akizen zen» Jean-Francois Demange. Erdio Aroko historiaren arloko aholkularia\n“Zaldun eta gudari gisa, frankoen eta baskoien gerla tresnak eta armamentuak aztertu ditut. Ondotik, lur eremua aztertu dut ikusteko zertan euskaldunek abantaila zuten orduko Europako armada indartsuenaren parean”. Jakina da 776an, oraindik Karlomagno deitzen ez zuten Karlos I. edo Handiak frankoen eta herri garaituen buruen batzarra egin zuela Padebornen (Westfalia, Alemania). Harat agertu sarrazeno buruzagi batzuekin adostu zuten Kordobako emirerriaren kontrako gerla. Hortik altxatu zuen Karlomagnok gerlarako armada, hondarrean, kasik gudurik egin gabe itzuliko zena bere eremuetara Euskal Herritik eta, beraz, Orreagatik.\nFrankoen armadak Zaragozarako joanekoan egin zukeen bidea xeheki aztertu du historialariak. Izari horretako konboi bat orduko erromatar bideetarik baizik ez zitekeenez iragan, ibilbide guzia berriz egin du herriz herri. Gauza ezaguna da Zaragozarat eta, bi urte lehenago harekin tratua egin zuen buruzagi mairuak ukatu ziola hirira sartzea eta gudu bakarra egin gabe gibelera joan zela Karlomagno. “Gibelerakoan, Iruñea bipildu zuen. Zergatik? Menturaz, sinpleki, bere gizonak ez zitezen etxera itzul eskuak hutsik. Zuten sari bakarra guduetan egin arrobatzeetarik baitzuten”.\nHalako alimaleko armadak, iparrerat buruz, ez zuen pasabide bat baizik, Demangek dioenez: Artzeko ibarra. Eneko Jimenez Aritzaren zaldunetan euskaldunek mezulariak bazituzten berriaren zabaltzeko. Frankoen armada horretan 50.000 gizon bazitezkeela dio. Milaka mando, orga, bazka, janari, oihal etxe eta puskeria guzia. Zaldunak milaka, lerro-lerro. Oinezko soldaduak, berdin. 125 kilometro luzeko konboia zitekeen omen. “Hots, azken zalduna gaur egungo Orreagako monasteriotik abiatu zelarik, Karlomagno jada Akize inguruan zen”. Mando, karro eta soldaduen mugitzeko abiadurak aztertuz, neurtu du lau egun behar izan zituztela Ibañetako lepoaren iragateko, eta, beraz, enboskada baten antolatzeko astia bazela ulertarazi du.\nEuropako armadarik indartsuenak mugitzeko zituen behar, enegu eta baldintzak oro haztaturik, Garazi aldeko iragan bide bakarra kausitu du Demangek, eta Basile Ibañezek toponimian egin lanek ez dute baieztatu baizik. Are, eremua eta bi aldeen armagintza ezaguturik, gudua zehazki nola iragan zen ere aitzinatu dute.\n«Historialari batek ere ez du ikerketa egin euskal leku izenekin. Euskal toponimia behar dugu errespetatu» Basile Ibañez. Historiazalea\nAstobizkar eta Xango\nFrankoen kontakizunetan emanak diren xehetasunak tiletez tilet hartu ditu Ibañezek, eta horren araberako lekua miatu Ibañetako inguruetan. Kontakizunetan, aipatzen da baskoiak mendi kasko batetik jalgi zirela. Armada pasaia hertsi batean zela. Pendoitz edo “hegi” labur batean beheiti jo zutela euskal gudariek, eta frankoak erroitz batera erorarazi. Hiru ibar kurritu ditu Ibañezek. Horietan bata, Auriztik partitzen dena; bestea, Arnegiko bidea. Baina bietan armadarik pasa ez zitekeen guneak badira. Ez da leku bat baizik izaten ahal guarda erretretatu garaztarrarentzat: Astobizkar.\nLekua behar zen zinez ongi ezagutu jazarraldia nola kausi jakiteko. “Hor duzu euskaldunen indarra izan: hegi guzia hartuz batean, beheiti sartu zirelarik, bide guzia hartu zuten batean”. Bidearen behereko aldean, bada oihan bat. Oihan zolan, ikusten ez den erroitza eta leize zuloa. Ibañezek dio euskaldunek leizea ezagutzen baitzuten frankoak pusatu zituztela hartara. “Hiruzpalau orenez, ilunabarreko dena fini zen. Leizera joanez, mendiak, naturak bere lana egin du; irentsi ditu gudari frankoak”.\nGero, tokiko artzainekin eta bazterren ezagutza handia duten lagunekin leku izenak aztertu ditu. “Historialari batek ere ez du ikerketa egin euskal leku izenekin. Euskal toponimia seriosa da, eta emanen dut etsenplu bat. Jean-Luc Tobie arkeologoak euskal toponimo bat ikertu du: Arteketa kanpaita. Bide meharra eta jendea egon den lekua erran nahi du. Alimalekeria harrapatu du leku horretan: erromatar garaiko moneta eta beste. Euskal toponimia behar dugu errespetatu eta kontuan hartu”.\nAstobizkarreko leku izenetan, Errolan, Karlomagnoren ilobaren izena agertzen da, garaitua izan zen gibelaldeko troparekin zena. “Erakusten du euskaldunek gerla hori gogoan dutela. Izen horien emateko euskaldun anitz hil delakoan da”, dio Ibañezek. Delako gudua agitu zitekeen gunean, Errolaniturri eta Errolansoropila izenak agertzen dira. Horiek, 200 edo 300 urte berantago eman daitezkeenak, baina memoria baten seinaleak. Astobizkarreko hegi horretan, gain batean, leku batek Begira izena du. Hor bada, oihan bat, Beirako edo Begirako oihana deitzen dena. Ibañezek dio euskal gudariak oihan horretan gorderik egon zirela eraso aitzin eta izenak dioen bezala hortik dena ikusten eta zaintzen ahal zutela kukuturik egonez. Errolaniturri oihan horren ondoan da, eta guneko iturri bakarra da. Barrandan irauteko edateko uraren bermea.\nEuskaldunak zaldun trebeak ziren, eta Demangek dio izugarri zalu jauzi egin zutela frankoen gainerat. Geziak, harri habailak, ezpatak eta lantzak erabiltzen zituzten. Jausterakoan harriak bota zituztela diote bi ikerlariek. Ibañezen ustez, harriek bi helburu zituzten: “Harriak botaz, bi gauza egin zituzten. Harriak bideari beheiti jinez, azpiko guziak xirtxikatu zituzten, eta bigarrenik, bidea xehatu. Bidea erdiz moztu. Heldu da etsaiak ez zuela gehiago deus egiten ahal, gakotua zen. Harriekin, mandoak eta zaldiak erotu ziren; karroak eta denak joan ziren beheiti; izualdurarekin bere burua bota zuten. Beherean erroitza itsusia da”. Xangoko leizea. Buruz burukako guduaren xedea erroitzara pusatzea zen, hots. Kontakizunak dio euskaldunek azkenera arte hil zituztela frankoak, eta lana egin eta berehala zalu-zalua berriz lekutu.\n“Nornahi ongi sentituko zen gune bat eskas genuen”


malen ahoskatzea: nola ahoskatu mal Frantsesa, Espainiera, Alemana, Portugesa, Italiera, Ijitoera, Okzitaniera, Kurmanji, Norvegiera, Piamontera, Albaniera, Turkiera, Kroaziera, Afrikaans, Behe-aleman, Nederlandera, Suediera, Azerbaijanera, Lombardiera, Errumaniera, Volapük, Eslovakieran\nNola ahoskatu mal\nmalen ahoskatzea hemen Frantsesa [fr]\nmaln ahoskera Ahoskatu duenak: Pat91 (Frantzia, Gizonezkoa)\nmaln ahoskera Ahoskatu duenak: gwen_bzh (Frantzia, Gizonezkoa)\nmaln ahoskera Ahoskatu duenak: Clador06 (Frantzia, Gizonezkoa)\nmaln ahoskera Ahoskatu duenak: NicoBE (Belgika, Gizonezkoa)\nHobetu dezakezu? Zure ahoskatzea desberdina da? Ahoskatu mal Frantsesan\nPartekatu mal-ren ahoskera Frantsesan:\nmal adibidea esaldi batean\nJ'ai maln ahoskera Ahoskatu duenak: ebikouniko (Frantzia, Emakumezkoa)\nJ'ai maln ahoskera Ahoskatu duenak: DannyBT (Suitza, Gizonezkoa)\nJ'ai maln ahoskera Ahoskatu duenak: mseers (Kanada, Emakumezkoa)\nJ'ai maln ahoskera Ahoskatu duenak: Marsupilami (Frantzia, Emakumezkoa)\nJ'ai maln ahoskera Ahoskatu duenak: Valesque (Erresuma Batua, Emakumezkoa)\nj'ai maln ahoskera Ahoskatu duenak: gwen_bzh (Frantzia, Gizonezkoa)\nJ'ai maln ahoskera Ahoskatu duenak: Pat91 (Frantzia, Gizonezkoa)\nj'ai maln ahoskera Ahoskatu duenak: Justyna (Frantzia, Emakumezkoa)\nJ'ai mal à la têten ahoskera Ahoskatu duenak: flouflouf (Frantzia, Emakumezkoa)\nJ'ai mal à la têten ahoskera Ahoskatu duenak: mseers (Kanada, Emakumezkoa)\nJ'ai mal à la têten ahoskera Ahoskatu duenak: slimthug (Belgika, Gizonezkoa)\nJ'ai mal à la têten ahoskera Ahoskatu duenak: isa87 (Frantzia, Emakumezkoa)\nJ'ai mal à la têten ahoskera Ahoskatu duenak: BriceKoala (Frantzia, Gizonezkoa)\nJ'ai mal à la têten ahoskera Ahoskatu duenak: IsabelledeGuinzan (Frantzia, Emakumezkoa)\nJ'ai mal à la têten ahoskera Ahoskatu duenak: baralesabrina (Frantzia, Emakumezkoa)\nJ'ai mal à la têten ahoskera Ahoskatu duenak: Valesque (Erresuma Batua, Emakumezkoa)\nJ'ai mal à la têten ahoskera Ahoskatu duenak: samlicia (Frantzia, Emakumezkoa)\nJ'ai mal à la têten ahoskera Ahoskatu duenak: benoit77 (Frantzia, Gizonezkoa)\nJ'ai mal à la têten ahoskera Ahoskatu duenak: JeremieB (Frantzia, Gizonezkoa)\nJ'ai mal à la têten ahoskera Ahoskatu duenak: TaoStyle (Kanada, Gizonezkoa)\nJ'ai mal à la têten ahoskera Ahoskatu duenak: Touxerinne (Austria, Emakumezkoa)\nJ'ai mal à la têten ahoskera Ahoskatu duenak: sevduf78 (Frantzia, Emakumezkoa)\nJ'ai mal à la têten ahoskera Ahoskatu duenak: Courge (Frantzia, Emakumezkoa)\nJ'ai mal à la têten ahoskera Ahoskatu duenak: Emmalbv (Frantzia, Emakumezkoa)\nJ'ai mal à la têten ahoskera Ahoskatu duenak: Lunard (Kanada, Gizonezkoa)\nJ'ai mal à la têten ahoskera Ahoskatu duenak: margmargmarg (Frantzia, Emakumezkoa)\nJ'ai mal à la têten ahoskera Ahoskatu duenak: Pat91 (Frantzia, Gizonezkoa)\nmalen ahoskatzea hemen Espainiera [es]\nmaln ahoskera Ahoskatu duenak: DonQuijote (Mexiko, Gizonezkoa)\nmaln ahoskera Ahoskatu duenak: monnyuchiha (Mexiko, Emakumezkoa)\nmaln ahoskera Ahoskatu duenak: ignasiBCN (Espainia, Gizonezkoa)\nmaln ahoskera Ahoskatu duenak: juanfro (Espainia, Gizonezkoa)\nHobetu dezakezu? Zure ahoskatzea desberdina da? Ahoskatu mal Espainieran\nPartekatu mal-ren ahoskera Espainieran:\nHay algo mal en mi compra.n ahoskera Ahoskatu duenak: joseangel (Espainia, Gizonezkoa)\n¿Es un mal momento?n ahoskera Ahoskatu duenak: juanitux (Espainia, Gizonezkoa)\n¿Es un mal momento?n ahoskera Ahoskatu duenak: joseangel (Espainia, Gizonezkoa)\nMal de muchos, consuelo de tontos.n ahoskera Ahoskatu duenak: EMBL (Espainia, Emakumezkoa)\nMal de muchos, gozo es.n ahoskera Ahoskatu duenak: Covarrubias (Espainia, Gizonezkoa)\nMal de muchos, remedio de todos. (Rep. Dominicana)n ahoskera Ahoskatu duenak: Covarrubias (Espainia, Gizonezkoa)\nMal de muchos, consuelo de zonzos. (Uruguay)n ahoskera Ahoskatu duenak: Covarrubias (Espainia, Gizonezkoa)\nPara el mal oficial no hay herramienta buena.n ahoskera Ahoskatu duenak: Covarrubias (Espainia, Gizonezkoa)\nMás vale estar solo que mal acompañado.n ahoskera Ahoskatu duenak: Covarrubias (Espainia, Gizonezkoa)\nA amor mal correspondido, ausencia y olvido.n ahoskera Ahoskatu duenak: Covarrubias (Espainia, Gizonezkoa)\nPara que el mal triunfe, sólo se necesita que los hombres buenos no hagan nada. (Edmund Burke)n ahoskera Ahoskatu duenak: Covarrubias (Espainia, Gizonezkoa)\nmalen ahoskatzea hemen Alemana [de]\nmaln ahoskera Ahoskatu duenak: wolfganghofmeier (Alemania, Gizonezkoa)\nmaln ahoskera Ahoskatu duenak: Thonatas (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu mal Alemanan\nPartekatu mal-ren ahoskera Alemanan:\nNun schaut er auf zum letzten Mal in Gottes Sonne freudigen Strahl.n ahoskera Ahoskatu duenak: chris2204 (Alemania, Gizonezkoa)\nAndreas wäre gerne mal eine richtige Rammsau.n ahoskera Ahoskatu duenak: Tentakel (Alemania, Emakumezkoa)\nmalen ahoskatzea hemen Portugesa [pt]\nmaln ahoskera Ahoskatu duenak: erikasb (Brasil, Emakumezkoa)\nmaln ahoskera Ahoskatu duenak: Lavieira (Brasil, Emakumezkoa)\nmaln ahoskera Ahoskatu duenak: Sirasp (Brasil, Emakumezkoa)\nmaln ahoskera Ahoskatu duenak: aimae (Portugal, Gizonezkoa)\nHobetu dezakezu? Zure ahoskatzea desberdina da? Ahoskatu mal Portugesan\nPartekatu mal-ren ahoskera Portugesan:\nMal que se ignora, coração que não chora .n ahoskera Ahoskatu duenak: silvioolyver (Brasil, Gizonezkoa)\nMal de muitos, consolo é.n ahoskera Ahoskatu duenak: chicojfp (Brasil, Gizonezkoa)\nmalen ahoskatzea hemen Italiera [it]\nmaln ahoskera Ahoskatu duenak: Lilianuccia (Italia, Emakumezkoa)\nHobetu dezakezu? Zure ahoskatzea desberdina da? Ahoskatu mal Italieran\nPartekatu mal-ren ahoskera Italieran:\nHo mal di testan ahoskera Ahoskatu duenak: AndreB100 (Hegoafrika, Gizonezkoa)\nHo mal di testan ahoskera Ahoskatu duenak: betpao (Italia, Gizonezkoa)\nHo mal di golan ahoskera Ahoskatu duenak: maryintown (Italia, Emakumezkoa)\nHo mal di golan ahoskera Ahoskatu duenak: liewood (Italia, Emakumezkoa)\nHo mal di golan ahoskera Ahoskatu duenak: betpao (Italia, Gizonezkoa)\nmalen ahoskatzea hemen Ijitoera [rom]\nmaln ahoskera Ahoskatu duenak: petriladaniel (Errumania, Gizonezkoa)\nHobetu dezakezu? Zure ahoskatzea desberdina da? Ahoskatu mal Ijitoeran\nPartekatu mal-ren ahoskera Ijitoeran:\nmalen ahoskatzea hemen Okzitaniera [oc]\nmaln ahoskera Ahoskatu duenak: fabre (Frantzia, Gizonezkoa)\nHobetu dezakezu? Zure ahoskatzea desberdina da? Ahoskatu mal Okzitanieran\nPartekatu mal-ren ahoskera Okzitanieran:\nmalen ahoskatzea hemen Kurmanji [kmr]\nmaln ahoskera Ahoskatu duenak: Enhar (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu mal Kurmanjin\nPartekatu mal-ren ahoskera Kurmanjin:\nmalen ahoskatzea hemen Norvegiera [no]\nmaln ahoskera Ahoskatu duenak: Sigbjorn (Norvegia, Gizonezkoa)\nHobetu dezakezu? Zure ahoskatzea desberdina da? Ahoskatu mal Norvegieran\nPartekatu mal-ren ahoskera Norvegieran:\nmalen ahoskatzea hemen Piamontera [pms]\nmaln ahoskera Ahoskatu duenak: claudiobertoni (Italia, Gizonezkoa)\nHobetu dezakezu? Zure ahoskatzea desberdina da? Ahoskatu mal Piamonteran\nPartekatu mal-ren ahoskera Piamonteran:\nDame da ment. Ël fum a fa mal !!n ahoskera Ahoskatu duenak: claudiobertoni (Italia, Gizonezkoa)\nI son nen costumaja a comporteme mal ( non sono abituata a comportarmi male )n ahoskera Ahoskatu duenak: claudiobertoni (Italia, Gizonezkoa)\nmalen ahoskatzea hemen Albaniera [sq]\nmaln ahoskera Ahoskatu duenak: Albana (Alemania, Emakumezkoa)\nHobetu dezakezu? Zure ahoskatzea desberdina da? Ahoskatu mal Albanieran\nPartekatu mal-ren ahoskera Albanieran:\nmalen ahoskatzea hemen Turkiera [tr]\nmaln ahoskera Ahoskatu duenak: emirkaan_01kurnaz (Turkia, Gizonezkoa)\nmaln ahoskera Ahoskatu duenak: Leedihuzur (Turkia, Gizonezkoa)\nmaln ahoskera Ahoskatu duenak: cloudy997 (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu mal Turkieran\nPartekatu mal-ren ahoskera Turkieran:\nSen mal mısın?n ahoskera Ahoskatu duenak: ahmtslmz (Turkia, Gizonezkoa)\nmalen ahoskatzea hemen Kroaziera [hr]\nmaln ahoskera Ahoskatu duenak: KaticaSt (Kroazia, Emakumezkoa)\nHobetu dezakezu? Zure ahoskatzea desberdina da? Ahoskatu mal Kroazieran\nPartekatu mal-ren ahoskera Kroazieran:\nmalen ahoskatzea hemen Afrikaans [af]\nmaln ahoskera Ahoskatu duenak: Annelee (Hegoafrika, Emakumezkoa)\nHobetu dezakezu? Zure ahoskatzea desberdina da? Ahoskatu mal Afrikaansn\nPartekatu mal-ren ahoskera Afrikaansn:\nmalen ahoskatzea hemen Behe-aleman [nds]\nmaln ahoskera Ahoskatu duenak: Bartleby (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu mal Behe-alemann\nPartekatu mal-ren ahoskera Behe-alemann:\nmalen ahoskatzea hemen Nederlandera [nl]\nmaln ahoskera Ahoskatu duenak: No_accent (Herbehereak, Gizonezkoa)\nHobetu dezakezu? Zure ahoskatzea desberdina da? Ahoskatu mal Nederlanderan\nPartekatu mal-ren ahoskera Nederlanderan:\nmalen ahoskatzea hemen Suediera [sv]\nmaln ahoskera Ahoskatu duenak: ret001 (Suedia, Gizonezkoa)\nHobetu dezakezu? Zure ahoskatzea desberdina da? Ahoskatu mal Suedieran\nPartekatu mal-ren ahoskera Suedieran:\nmalen ahoskatzea hemen Azerbaijanera [az]\nmaln ahoskera Ahoskatu duenak: sevinc (Azerbaijan, Emakumezkoa)\nHobetu dezakezu? Zure ahoskatzea desberdina da? Ahoskatu mal Azerbaijaneran\nPartekatu mal-ren ahoskera Azerbaijaneran:\nmalen ahoskatzea hemen Lombardiera [lmo]\nmaln ahoskera Ahoskatu duenak: Aldedogn (Italia, Gizonezkoa)\nHobetu dezakezu? Zure ahoskatzea desberdina da? Ahoskatu mal Lombardieran\nPartekatu mal-ren ahoskera Lombardieran:\nmalen ahoskatzea hemen Errumaniera [ro]\nmaln ahoskera Ahoskatu duenak: ArtemisDiana (Errumania, Emakumezkoa)\nHobetu dezakezu? Zure ahoskatzea desberdina da? Ahoskatu mal Errumanieran\nPartekatu mal-ren ahoskera Errumanieran:\nmalen ahoskatzea hemen Volapük [vo]\nmaln ahoskera Ahoskatu duenak: slin (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu mal Volapükn\nPartekatu mal-ren ahoskera Volapükn:\nmalen ahoskatzea hemen Eslovakiera [sk]\nmaln ahoskera Ahoskatu duenak: vierama (Eslovakia, Emakumezkoa)\nHobetu dezakezu? Zure ahoskatzea desberdina da? Ahoskatu mal Eslovakieran\nPartekatu mal-ren ahoskera Eslovakieran:\nmal oraindik ez dago ahoskatua:\nGrabatu mal mal [pap] Ba al dakizu mal ahoskatzen?\nGrabatu mal mal [tzl] Ba al dakizu mal ahoskatzen?\nEskatu ahoskera berri bat Ahoskatzea hemen: Afrikaans Albaniera Alemana Azerbaijanera Behe-aleman Errumaniera Eslovakiera Espainiera Frantsesa Ijitoera Italiera Kroaziera Kurmanji Lombardiera Nederlandera Norvegiera Okzitaniera Papiamento Piamontera Portugesa Suediera Talosera Turkiera Volapük


Patata barietate berria - Potatoes News\nHemen mundu osoko patata barietate berri eta itxaropentsuen deskribapenak aurki ditzakezu\n100,000tik bat: Rhinelander-eko hazleek hurrengo patata barietate komertziala bilatzen dute\nJoan den ostegunean, Jeffrey Endelman Rhinelander-eko ekialdeko zelai haizetsu batean egon zen eta diagrama bat arrantzatu zuen bere fannytik...\nSpuds bizirik dira, Scott Elliot-ek, USDAko ARS Komunikazio Bulegoko Gai Publikoen espezialistak idatzi du albiste honetan. Berak...\nPatata barietate berriak XXI. Mendetik haratagoko adinako laborantza aurrera ateratzen lagunduko du\nSpuds bizirik dira. Tuberkuluek 10,000 urte inguru daramatzate hainbat azote borrokatu, baita ezusteko klimari ere...\nPenn State patata ikertzeko programak industriarako ikuspegi baliotsuak ditu\nMankomunitateak Estatu Batuetako beste edozein estatuk baino patata frijituen fabrikatzaile gehiago ditu, Robert Leiby agronomoaren arabera...\nKlima-aldaketak nekazariei zailagoa egiten die beren familiak elikatzeko adina elikagai haztea. Patata barietate berria ...\nHego-mendebaldeko komunitate indigenak Lau Izkinetako Patata etxeratzeko lanean ari dira\nAurten, lehorteak eta baldintza desegokiek asko eragin dute gure Errusiako nekazaritzan, batez ere patata uzta ...\nTechnicok hasieran heltzen den azal gorriko patata barietate berria aurkeztu du: Red Candy\nIndian, Mendebaldeko Bengala eta Bihar merkatuetako iparralde batzuetan patata nekazariek itxarondako eskaera zuten ...\nCIP: Asiako patata barietate klimatiko hobeak hobetzen laguntzen dute 10 milioi pertsonari onurak ematen\nNazioarteko Patataren Zentroak (CIP) nabarmen lagundu du hazten diren patata barietate hobeak garatzen eta askatzen ...\nHarrapatu laboreak: zein nahasketa egokia da nire laborantza biraketarako?\nMCDONALD'S JATETXEAK IREKI DITU KAZAKHSTANEN


"Bizitza osoa daramagu hemen, ezin gaituzte gure etxeetatik bota" : Irutxuloko Hitza\nMaria Isabel Martinez, Azoraren etxebizitza bateko bizilaguna\n"Bizitza osoa daramagu hemen, ezin gaituzte gure etxeetatik bota"\nAzorak hiru eraikin erosi ditu Amarako Osasun Iturria kalean; guztira, 50 etxebizitza baino gehiago dira. Maria Isabel Martinez kale horretan hazi zen, eta orain bertako etxe batean bizi da, bere anaia bezala. Inbertsio funtsa haien eraikinen jabe bilakatu dela jakiteak kezka handia sortu die, biak langabezian daudelako eta alokairuaren igoera nabarmen batek zailtasun handiak eragin diezazkiekeelako.\nNola jaso zenuten eraikinaren salmentaren albistea?\nKaleratzeak Stopen bitartez izan genuen gaiaren berri. Higiezinen agentziak ez digu ezer esan. Soilik ohar bat jarri zuten atarian, denak berdin jarraituko zuela eta lasai egon gintezkeela esanez. Hor esan zuten indarrean dauden kontratuak ez direla ukituko, baina ez zuten argitu zer gertatuko den gure etxeekin kontratu horiek amaitzerakoan.\nOrain arte zuzenean berritu dituzte.\nBerritzea tokatzen zen aldiro KPIaren araberako igoera bat ezartzen ziguten, eta aurrera. Zentzu horretan, hemen gaudenetik egonkortasun bat izan dugu.\nEta, testuinguru horretan, hainbat maizterrek bizi proiektuak eraiki dituzue etxebizitza hauetan.\nNoski, eta nik ez daukat nire etxetik alde egiteko inolako asmorik. Etxe hau guztia da niretzat. Ni kale honetan hazi naiz. Nire gurasoak 10. zenbakian bizi dira, eta nire anaiak ere hemen du bere etxea, Azorak erositako beste eraikin batean. Bizitza osoa daramagu hemen, ezin gaituzte gure etxeetatik bota.\nEtxean daramazun denboran, hura hobetzeko inbertsioak egin izan al dituzu?\nHona bizitzera sartu nintzenean, leihoak eta balkoia ustelduta zeuden, eta horiez, gain, zorua ere konpondu behar izan nuen. Jabea ez zen horregatik kezkatzen. Sukaldea ere soilik armairu batekin topatu nuen, eta ekipamendu guztia nik jarri behar izan nion, horrek dakarren inbertsioarekin. Konpondu zidaten gauza bakarra komuna izan zen, erabat ustelduta zegoelako, eta horko ura beheko pisura pasatzen ari zelako. Beste guztia, aldiz, gure kontura ordaindu dugu, hor bizi garelako eta bertan jarraitzeko asmoa dugulako.\nAzorak hiru eraikin erosi ditu kale honetan. Zer nolako giroa dago bizilagunen artean?\nJendea ez da asko mugitzen ari. Batzuk kanpokoak dira, eta haien partetik ez dugu gaiarekiko interes berezirik ikusi. Beste norabait mugituko direla pentsatzen dut. Beste batzuek, adineko jendeak bereziki, uste dute arazo hau ez doala beraiekin, errenta baxuko kontratu mugagabeak dituztelako. Askok oso argi dute ez dituztela euren etxeetatik joatera behartuko, baina ni ez nago horren ziur.\nBistakoa da zuei gertatu zaizuena beste edonori gerta dakiokeela.\nGuk ez genuen halakorik espero, hau iritsi zaigun arte. Hemendik aurrera gertatuko dena ikustear dago, baina guk argi diogu borrokan jarraituko dugula.\nErlazionatutako edukiaBizilagunak hari batean utzi dituen akordioa


ARTO ARTIAN KATALOGOA SORTU DUTE\nHemen zaude -> Berriak / Arto Artian Katalogoa Sortu Dute\nArto artian egiten ahal diren gauzak...\nArto artian, musikaren alorrean, autoekoizpenaren eta disketxe txikien artean dabiltzanen lanari bultzada bat eman eta bera indartzeko asmotan sortutako katalogo itxurako plataforma da. Arto Artian musika txikiak eta eskulanak banatzeko sortutako katalogoa da. Ez dago musika estilo jakin batean oinarritua, bere helburu nagusia gure inguruotako zenbait artista interesgarriren eta pertsonalen soinu-lanak sustatu eta banatzea da.\nHemen aurkezten dituzten lanak nagusiki autoekoizpenak eta disketxe txikiek argitaratutako grabaketak dira. Hain zuzen, izaera horiek dituzten mugak gainditu nahi dituzte, sei hilabetero argitaratu den katalogo honekin.\nHonatx Arto Artian-eko kideek helarazi dizkiguten azalpenak:\nGaur egungo musika eta banaketa industria horixe bera delako, industria. Eta guk eskulangiletzak dugulako geure izana. Ohiko banaketa sistemetatik urrun sentitzen dugulako gure burua, disko denda eta banatzaileek ez dutelako gure lanengan interesik, ez dugulako zifra erraldoirik mugitzen eta orokorrean ez dugulako musikaren industriaren sistemengan sinisten. Honen aurrean, geure lana defendatu eta ezezagutarazteko asmoz sortu dugu katalogo hau.\nMomentuz, Tzesne eta Series negras (Errenteria) proiektuen, Berako Ertz elkartearen eta Azkoitiko Matadei inguruan gabiltzanon lanak bat egin eta guztiok, guztion materiala edukitzea da gure asmoa. Honen bidez, beste modura erakusteko edo aurkezteko zaila izan daiteken materiala eskuratzea erraztu nahi dugu; horretarako bai Errenteri inguruan edo Tzesneren emanaldietan, bai Bera inguruan (Xabier Erkizia eta Ertz elkartearen ekitaldietan) eta Akauzazteren emanaldietan zein Azkoitiko Matadeixen beti izango ditugu denon lanak salgai. Honekin batera, katalogoa internet bidez ere eskuragarri jarri dugu, azken finean mundu guztira heltzeko modu zuzen eta erosoa delako.\n2006ko udaran gure asmoak xumeak dira, nahiago dugu egiten dugunean ardura eta bihotza jarri, eskuetatik aldegiten diguten saltsetan nahastea baino. Geroak berak hitzegingo du; hau ongi ateratzen bada katalogoa beste kolektibo, elkarte eta taldeetara zabaldu nahiko genuke, elkarren artean eta elkarrentzako sare eraginkorra osatu eta harremanak sendotzeko.


Bilboko kaleetara zinea, antzerkia eta hamaika kultur jarduera eraman ditu Zinegoak jaialdiak. Horietako bat Asier Altunaren azken laburmetraia izan da: Han izanik hona naiz. Joseba Sarrionandiaren liburuaren izenburu bereko ipuin bat oinarri hartuta osatu du zuzendari bergararrak 5 minutuko lana. 12 zuzendarik abiatutako Gure oroitzapenak film kolektiboaren piezetako bat da. Filma bere osotasunean Donostiako Zinemaldian estreinatu zen, eta labur bakoitzak bere ibilbidea hartu du ordutik aurrera.\nMamia: mutiko bat auzoko emakumearekin maiteminduta dago eta leihotik berari begira ari zaio gizon batekin larrua jotzen ari dela; emakumeak, umearen begiradaren jakitun, ez du leihorik ixten. Sarrionandiaren ipuinean, hogei urte geroago umea gizona da, eta bere emaztearekin larrutan ari dela leihoa zabalik uzteko eskatu dio; ilunpean, leihoaren beste aldean, mutikoaren begirada aztoratua igartzen du. Mutiko hori bere txikitako oroitzapena den, edo benetan norbait begira dagoen norberari dagokio interpretatzea. Altunaren laburrean, aitzitik, bi gizonezko dira bigarren aldian xirrika ari direnak; eta neskatxa bat da, leihotik begira dagoena. “Zelataria zelatatu bihurtuko da, eta ehiztaria ehizatua izango da”; baina ez da hori kontua, ordea. Zutabe bat aldatu du istorioan Altunak: bigarren bikotea ez da heterosexuala. Eta honek dena iraultzen du.\nJoseba Sarrionandiak bere ipuinen inguruan zioen: “Zergatik tipiak? Bilatzea maite duenari tipitasunak bilaketaren atsegina ugaltzen diolako, edo autorea lan luzerako nagia delako, edo lana hasita bihar etzi huts egitearen beldurrez luzarorako engaiatzen ez delako, edota gauza tipietan handietan bezainbeste sekretu kabitzen delako”. Laburmetraigilea ere ipuin-kontalaritzat har daiteke. Eta gako horien bila jarrita, bergararraren bigarren laburrak sekretu tipi bat badu: ipuinaren ziklikotasuna zalantzan jartzen du, behintzat eternalki ziklikoa izateari dagokionez. Mutil gazteak leihotik begira, bikote heterosexuala ikusi du. Nagusiagoa denean hura oroitu, eta voyeurismoak bultzatzen du larrutan egitean leihoa ez ixtera. Txikitan ikusi zuen emakume hori izan nahi du, eta ez berekin oheratzen zen gizona. Gizon bat nahi du berari plazer ematen, emakume horrek ondoan zuena bezalakoa. Eta gainera, neskatxa bat dago haiei begira, lehen bikotearen leiho berean. Eta ez mutiko bat. Pentsa dezakegu lehenengo bikotearen alaba dela edo ez (kontuan izanik egungo alokairuen efimerotasuna, hipoteken estutasuna edo harremanen likidotasuna); baina galdera hurrengoa da: nola jarraituko du istorioak? Eta bide batez: neskatxa horrek zer egingo du gero? Nahiko ote du berak ere larrutan nola egiten duen beste norbaitek ikus dezan? Gurasoen erregimen heterosexualari men egingo dio edo bizilagunak zabaltzen dion leihotik sartuko da? Eta garrantzitsuagoa ziklikotasunari dagokionez: egongo al da beste umerik neskatxa handitzean larrutan nola egiten duen ikusteko (bizilagunen ondorengoa), bikote gay baten umeak izateko aukera murriztuei erreparatuz?\n“Ipuin sendagaitzak” deitzen die Sarrionandiak bere lanei, non behin eta berriro irakurri ahala esanahi berri, ezkutuak suma dakizkiokeen bere bildumari. “Film sendagaitzak” deituko diegu, beraz, lehen begiradatik haratago hausnartzera bultzatzen gaituzten film labur horiei.\nKanal hauetan artxibatua: Zinegoak | Film kritikak | Bilbo


Hondarea - Mauléon Soule\nXII. mentean, Xiberoko laugerren bizkontea zen Gassion Jaunak Nafarroarekilako lotürak nahi izan zütüan azkartü. Gisa horrez, püntü haietan Nafarroako eta Aragoiko errege zen Alfonso Güdülakariaren zerbütxüko jarri zen.\nGaztelü hori plantatü den leküan lehenagoko denboretako gotorlekü bat bazen, Ühaitz Handiaren nabako gaineko partearen begirari bezala. Güne haütü horrengatik, zurez eginik zen lehen gaztelü bat eraikirik izan zen. Geroxago, Alfonso erregearen manüz, harriz eraikirik izanen zena. Gisa horrez, « Guyenneko gotorlekü azkarrena » egin ümen zen. Gaztelü horren hegalpean, bastida bat eraiki zen : egünko Maule gainea.\nGotorkekü azkarra izanik ere, menteak jin, menteak joan, güdüka hanitx egari behar üken zütüan. Ingelesen esküpeko agitü ondoan, Gaston de Foix Jaunaren manüpeko güdükalariek arrabildü züen, bena bazterrak oro xehekirik eta süak deseginik baratü zen (XV. mentea).\nXVI. mentean, berriz, erlijione gerlen ondorioak jasan zütüan. Azkenik, 1642. urtean Luis XIII. erregeak desegiteko manüa eman züan. 1648. urtean, halere, parte arra-eraiki züen, bena ez zen leheneko denboretakoa bezala seküla arrajin. XIX. mentean, kaserna eta presontegi bezala baliatürik zen. Haatik, ürgaixto hanitx bizitü badütü ere, Mauleko Gaztelü zaharra beti txütik da. Historia lüze eta aberats horren herexa ederrak baratzen zaitzo, hala nola harresi azkarrak, zübü altxagarria edo bista oso zabala eskentzen deikün zelatabidea.\nGaztelü zaharra, egünko egünean\n1910eko agorrilaren 13an, Jean-Baptiste Heugas aüzapeza bürü züan Herriko Kontseilüak Gaztelü zaharra dohainik biltzea kausitü züan. Hegatzaren arra-eginarazteari plantatü zen segidan. 1925. urtean, eraikin historikoen zerrenda gehiagarrian jarririk da eta, geroztik herrokatürik izan diren Herriko Kontseilüek egin ahalak oro egin dütüe entretenitzeko. Ikerzaleak edo Gaztelüaren Adiskideak alkarteak arrabiziarazteko xedeetan ari dira,. Hala, üdan, ikusgarri elibat plantatzen dira Gaztelüaren harresien barnean edo üngürüan. Oraiko Herriko Kontseilüak, berriz, Gaztelü zaharraren arraberritze eta balioztatze egingei bat abiarazi dü.\nBastiza ezinago eder hau Berpizkunde-Aroaren leküko.\nLaukilüze gisako eraikin honek torreak badütü saihetsetan. XVI. mentearen ondarrean Mauleko familia zahar bateko seme zen Pierre de Maytie jaunak eraiki züan. Familia hontan Olorueko hiru apezküpü sortü ziren. Erran bezala, arren, jauregi honen arkitektürak ontsa markatzen dü Berpizkunde-Aroan eraikirik izan zela : leihokürütxeak, leihoxka zizelatüak, gizamütür zizelak, tximinea apaintüak.\nBastiza honen ezagütgarri aipatüenetarik bat da itsasontzipe baten antzo den bere zurtaje oso ederra. Hegatza aldiz, oholez eta losaz tapatürik da. Zurtajea, arren, itsasontziak egiten zütüen zurginek eraiki zütüen. Jauregiarekilan boti beste erainkin eli bat bada, bai eta ürzotegia bezala izentatürik den etxe bat. Jauregian bizi dira orano ere de Maytie familiaren ondokoak. Barneak bisitatzean, tximinea barroko zizelatü, eta XVII. mentekoak diren müble elien edertarzünaz ohartzen gira. 1953an Jauregia eraikin historikoetan sartü zen.\nLagüntzale eta argibide emaile batekin egiten diren bisitak plantatürik dira üztaila 1etik setemearen 15eala, egünoroz 11:00, 15:00, 16:15 eta 17:30etan, salbü ostegünez, igante goizez, eta besta egünez.\nHarremanetan jarteko : D’Azémar Jaun Andereak 05 59 28 04 18\nHerriko Etxea edo Hôtel de Montréal\nMauleko Herriko Etxea, Lextarreko plazaren bazter batetan edireiten da. Enecot de Sponde, Jean de Sponde olerkilariaren etxearen leküan.\nOraiko bastizaren eginaraztea, aldiz, Agramonteko konteak zeion manatü François de Mansart etxe-asmazale zinez famatüari. Bere estiloa ontsa agerian jarten züan. : Leiho ttipi borontedün eta arküdüneki eta artekatürik diren leiho zabalekilan.\nMansart jaunak Iruriko Elizabea jauregia ere asmatü züan. Ondotik, Mauleko Herriko Etxea den bastiza, De Montreal izeneko familiak ordeinüz berriz bildü züan.\nFrantziako Iraultzatik landa, XX. mentean, bastiza hori Estatüaren menpe jarri zen eta Mauleko Suprefetura hor egon zen. Egünko egünean, bastiza eder hontan Herriko Etxea ohatzen da.\nErdi-Aroan, Xiberoko Korteak züzenbidea emaiten züan, astean berritan, Lextarreko intzaurtze baten pean. 1515 urte altexean, zühain hori esmeriatü eta erori zen. Honen leküan axurdin xuriezko kürütxe bat plantatü züen.\nKürütxe hau beti hor da eta 1925. urteaz geroz, eraikin historikoetan sailkatürik da.\nBerroetako (Berrauteko) elizattoa\nElizatto hau XI. mentean eraikirik izan zen segürrean. Maltako Zaldünen manüpeko Komandaterria baten jabetza zen. Konpostelako Dona Jakobeko sentorazaleek aterbü eta artatze edireiten züen elizattoaren kantüko ospitale batetan.\nHerria sortü zenean, parropia eliza egin zen. XVI. mentean behin beno haborotan berritürik izan ondoan ,bere zeinütegi hirukunarekilan Xiberoko eliza zahar hanitxen ütxürako zen. Errelijione gerla denboretan hanitx irauzirik izan zen. Zonbaiten ustez, elizatto honen pean ehortzirik izan zen Bernat Goihenetxe ‘Matalas’ apeza, 1661. urtean xiberotarren oldartzearen bürüzagi izateagatik epaitürik eta Lextarreko Kürütxe Xurian bürüa moztez ehorik izan zena. Oranokoan, haatik, ustekeria bat da, ez beita egiaztatürik izan.\n1983. urtean erori beno lehen, Maule-Lextarreko Herriko Etxeak arraberriarazi züan. Üzteia eta mürrüak segürtatürik eta hegatza berritürik izan ziren. Geroztik, Berroetako elizattoa hilerri zaharraren begirari da.\nMaule gaineko Andre Maria eliza\nMaule gaineko Andre Maria eliza XIV. mente ürrentzean eraikirik izan zen.\nBastidako bizizaleek zioen Berroetako Jondane Johane eliza hürrünegi züela eta azkenekoz Maule gainean berean eliza baten eraikiarazteko baimena ardietsi züen.\nEliza hau errelijione gerlen denboran behin beno haborotan errerik izan zen. 1569. urtean, Olorueko Claude Régine apezküpüak bere kargüan han jarraikitzeari üko egin zeion eta Maulera ihes egin züan. Gisa horrez, Maule gaineko Andre Maria eliza katedrale heineala eraikirik izan zen eta hola ere 30 urtez baratü. Arnaud de Maytie apezküpü berriak, haatik, kargüaren egongia nausia Oloruerat arra-ekarri züan eta Maule gaineko Andre Maria eliza arrunt baten heinealat arrajin zen. Eliza hau, Xiberoko beste hanitx bezala, zeinütegi hirukunekoa da. Barnean, erretaula barroko batek Ama Birjinaren bizia goraipatzen dü.\nSargian, berriz, lehenagoko bihi izari bat ageri da, Jinkoaren eta gizonen bizia bata-bestearen ondoan baratzen zirelako jakile. Ezi, elizaren kantüan, merkatü egüna asteartez egiten zen. Eliza ttipi hau, zer nahi den, Maule gainearen edertarzünetarik bat da eta horko bizizaleak hontaz bürgoi dira.\nJondane Johane Batista eliza\n1877an eliza berri baten eraikitzeko deliberoa hartü zen. Lehen harria 1879an jarri ondoan, 1885an elizaren eraikitzea ürrentü zen.\nNeogotiko estilokoa den bastiza hau, parte batez Lextarreko elizaren harriekilan eraikirik izan da. Latino kürütxe baten manerala moldatürik, eliza-ezkaratza lau herrokaz eginik da. Altare-aitzina, 1892an apaintü züen.\nJondane Johane Batistari eskeintürik den eliza hau 2008an berritürik izan zen eta sinesle bai bisitazale güzier batzarri hona egiten deie.\nMaison de la Fée etxea\nLamiñaren etxea, edo "fée" delakoaren etxea\nXV. mentean bastiarazi zen etxe hau Mauleko zaharrenetarik bat da. Peko Arrüa eta Gaztelü zaharra jüntatzen dütüan Gotorleküaren karrikan edireiten da. Bortagaineko harriak 1485. urteko data erakusten deikü. Sargia zabalak markatzen dü kabaleak barnealat sarrarazteko baliatzen zela, jenteak aldiz, lehen selaürüan bizi ziren. Maule-Lextarren egünko egünean baratzen den Erdi-Aroko etxegintzaren jakile da… bena nihork ez daki nor debrü izaten ahal zen izena emaiten deion « fée » delako hura.


Euskararen Nazioarteko Eguneko Adierazpena onartzea proposatuko da gaurko Tokiko Gobernu Batzarrean — Berbia\nEuskararen Nazioarteko Eguneko Adierazpena onartzea proposatuko da gaurko Tokiko Gobernu Batzarrean\nLan zerrendan, euskararekin zer ikusia duten beste hainbat gai jaso dira\nHAKOBAk, Herri Aginteak Koordinatzeko Batzordeak Zer egin dezaket nik euskararen alde? izenburuko adierazpena onartu eta zabaldu du. Oñatiko Udalak, adierazpen horrekin bat egitea proposatuko da arratsaldeko batzarrean. Adierazpena, abenduaren 3an Euskararen Nazioarteko Eguna dela eta osatu da eta horren inguruan, Oñatin, atzo hasi eta bihar bereziki izango diren ospakizunen berri ere emango da Tokiko Gobernu Batzarrean. Euskarazko produktuen katalogoa zabaltzearen inguruan ere galdetuko zaie gobernu taldea osatzen duten kideei.\nEuskara eta Hezkuntza Batzordearen eskutik, herriko ikastetxeei eta bertan diharduten guraso elkarteei eman ohi zaizkien diru laguntzen gaia ere eztabaidatuko da arratsaldean. 2015-2016 ikasturteko diru laguntzen likidazioa eginda, bigarren zatia ordaintzea proposatuko da. Helduen Heziketarako Eskolari ere diru laguntza ematea aztertuko da, besteak beste.\nDiru laguntzekin jarraituz, Kirol Batzordearen eskutik, Udalak eta Aloña Mendi elkartearen arteko 2016ko lankidetza hitzarmenaren diru laguntzaren likidazio proposamena aurkeztuko da eta Olakuako jolas gunearen inguruan hesia jartzeko proposamena ere bai. Lana egiteko aurrekontua eskatu da eta horren berri emango zaie gobernu taldeko kideei.\nAzaroan bestalde, herriko haurrei zuzendutako hainbat zerbitzuren kudeaketa esleipenera ateratzea erabaki zen. Konkretuki, bertakotze programa, ludoteka eta udaleku irekiak dira esleipenera atera asmo direnak. Prozesua luzatzen ari da eta ondorioz, egun aipatu zerbitzuak kudeatzen dituen Txatxilipurdi enpresarekin kontratua luzatzea proposatuko da. Haurrek erabiltzen dituzten hainbat lokalen garbiketa esleipenera ateratzea ere azalduko da arratsaldeko bileran.\nLan zerrendan, 33 gai jaso dira.


EH Bildu Irun hobetzera doa | Angula Berria\nHasiera » EH Bildu Irun hobetzera doa\nHonek garbi utzi zigun ez zegoela hiri proiektu komun bat, beste interesen baitako aliantza bat baizik. Elkarrekin egon diren bitartean ez da inolaz ere EAJ-ren kutsua sumatu.\n- Hausturaren ondorioak: PSE eta Santanoren hiri proiektua agortuta dagoela.\nIdeia eskasak dituzte, oposizioaren ekimen eta proposamenak bereak egiten saiatu izan dira: gau txoria, energia berdeen aldeko ekimenak, oposizio taldeoi aurrekontuetan onartutako proposamenak zirelarik. Kreditu aldaketan nabaria izan da gertatutakoa, non nahiz eta oposizioak aurkeztutako banakako proposamenekin ados ez egon, PSE-k baiezkoarekin beraienak balira bezala saldu nahi izan dituen.\n- Gobernu ahula eta adostasunetara iristeko ez gaia.\nAzken kreditu aldaketarekin gertatutakoa argigarria izan da. Oposizio talde ezberdinekin negoziatu ondoren, kreditu aldaketa alternatibo bat aurkeztea erabaki genuen, eta udal honetan inoiz ikusi izan diren proposamenak onartu genituen oso ezberdinak garen hiru alderdien artean.\nEszenario honetan, PSEk erabat galduta ikusi zuen bere burua, eta bozketaz bozketa Irunen inoiz ez den egoera gertatu zen, oposizioak aurkeztutako proposamen guztiak aurrera atera zirela, eta PSEk edo udal gobernuak aurkeztutakoak bata bestearen atzetik atzera bota ziren.\nHonek agerian uzten du PSEren dekretazoen garaiak bukatu direla,eta Irun gobernatzeko garai berriak iritsi direla. Gaur egun, gobernu eskasa dugu, ahula, ideiarik gabekoa eta ostrukarena baino egiten ez duena.\nBeraz, garbi dago gure hiriak noranzko aldaketa behar duela. Irunek hobetzeko beharra dauka, aspektu askotan. Horretarako irundarrekin batera eta entzute-ariketa eginez jarraituko dugu lanean.\n2. ILUSIOA ETA PROIEKTU INKLUSIBOA\nGure HERRRIAREN GARAPENA dugu helburu, HERRI NORTASUNA galdu gabe.\nGure proiektuan ez da kontenplatzen desarrollismo irrazionala, gure kaleen nortasuna ebatsi egin duena (adibideak: merkatari txikien desagerpena, kaleen tristura, mugikortasun arazoak, herri bizitasun falta,…\nIrunek jakin behar du nora joan nahi duen, baina bidai hori ezin da egin “bidaiariei” (herritarrei) galdetu gabe.\nGuk ez ditugu MEGAPROIEKTUAK nahi, ez behintzat hiritarren kontsentsuarekin kontatzen ez badute (zenbat irundarrek dakite zer den Via Irun? Noraino sumatzen da irundarren ekonomian FICOBAren inpaktua?,…). Herritarren eta udal instituzioaren artean dagoen harresia hautsi beharra dago.\nGuk PERTSONA HANDIAK nahi ditugu: herritar orok bizi kalitate duinak izan ditzala, herritar ahaldunduak,..\nEta ideia hauen bueltan ari gara gure proiektua garatzen.\nAurrekoa kontuan harturik, hauteskunde prozesurako ere oso presente edukiko dugu. Denok dakigunez, datorren maiatzean, beste batzuen artean, udal hauteskundeak izango ditugu. Irungo EH Bildun garbi dugu hauek garrantzitsuak direla Irun hobe bat egiten jarraitzeko. Hori dela eta, aste honetan honen lehenengo faseari hasiera eman diogu.\nEH Bilduk modu irekian eta parte hartzailean egingo diogu aurre hauteskunde prozesuari. Hori dela eta gurekin bat egin nahi duzuen guztiok gonbidatu nahi zaituztegu gurekin bide hau egitera.\nDatorren legegintzaldia EH Bildu ordezkatuko duen taldea guztion artean erabakiko dugu. Ilusio handiz hasten dugu fase hau, eta Irunen alde egiteko dugun indar eta ilusio hau kutsatu nahi dizuegu guztioi, Politika egiteko modu berriak egon badaudelako, eta gelditzeko ekarri ditugulako.\nHorretarako esan nahi dizuegu datorren azaroaren 15ean bilera bat egingo dugula prozesu honen inguruko xehetasun gehiago emateko.


ELGOIBARREK BESTE URRATS BAT EMAN DU ADINEKO PERTSONEKIN ADEITSUAGOA DEN UDALERRI BIHURTZEKO - EUSKADI LAGUNKOIA\nElgoibar Lagunkoia ekimenaren helburua da adinekoek eta, oro har, herritarrek udalerria hobetzen parte har dezatela bultzatzea, jomuga adineko pertsonengan jarrita. “Ingurune lagunkoiak bizimodu independentea sustatzen du, zahartze aktiboa eta norbanakoaren autonomia, osasunerako, partaidetzarako eta segurtasunerako aukerak optimizatuz, pertsonen bizi kalitatea hobetzeko asmotan” (OME 2007).\n2018ko azaroan, Elgoibarko Udalak, Elgoibar Lagunkoia talde eragilearekin batera (proiektuaren buru diren hainbat elkartetako ordezkariek osatua), partaidetza prozesu bat jarri zuen martxan elgoibartarren iritziak eta iradokizunak jasotzeko, guztion artean Elgoibar atseginagoa eraikitzeko. Gaur beste urrats bat eman da, urrats garrantzitsua helburu hori lortzeko.\nGuztira 647 inkesta bildu eta edukia aztertu ondoren, gaur goizean, Jubilatuen Biltokian, diagnostikoaren azken dokumentua aurkeztu da, inkesten bidez zein Jubilatuen Biltokian egindako bileretan jasotako ekarpen guztiak oinarri dituen txostena. Ane Beitia Elgoibarko alkateak, Blanca Larrañaga Gizarte Ongizate saileko zinegotziak, Elgoibar Lagunkoia talde eragileko kideak diren Andoni Segundo (Duintasuna taldea), Jose Ramon Ezenarro (Nagusilan), Andoni Segundo (Duintasuna taldea), Maria Isabel Aizpurua eta Pedro Andonegi (Jubilatuen Biltokiko kideak) eta Gotzone Aierdi Urruzuno auzoko auzo-alkateak hartu dute parte aurkezpenean. Txostena gaurtik aurrera oso-osorik kontsultagai egongo da udalaren web atarian, hurrengo estekan klik eginez:\n“Bai Udalak, bai talde eragileak, lehenengo fase honen balorazio positiboa egiten dugu, parte-hartzea nabarmena izan baita, eta, beraz, oinarri sendo eta aberasgarri batetik abiatzen gara, etorkizunean gure adinekoen bizi-kalitatea hobetzen lagunduko duten ekintza zehatzak martxan jartzeko”, azpimarratu du Ane Beitia Elgoibarko alkateak. Era berean, talde eragileko ordezkariek azpimarratu dute, komunitateari parte hartzeko tresnak emateaz gain, gutako bakoitzak bere harri-koskorra ekartzean duen erantzukizun indibidual eta kolektiboa ere garrantzitsua dela, Elgoibar udalerri atseginagoa izan dadin.\nDiagnostikoaren lehen fase hau bukatuta, bigarren fasea hasiko da, Ekintza Plana. Hobekuntza-ziklo bati ekingo zaio, hainbat ekintza eta programa abian jarri ahal izateko. Plan hau galdetegian ageri ziren 8 ikerketa-ekintza arloetan oinarritzen da (Garraioa, Etxebizitza, Partaidetza eta Gizarte Sarea, Errespetua eta Inklusioa, Herritarren partaidetza eta Enplegua, Gizarte Zerbitzuak eta Osasuna, Aire librea eta Eraikinak).\nGaur egun, COVID-19ak ezarritako egoera berriaren ondorioz, oso agerian geratu da, adibidez, inoiz baino beharrezkoagoa dela hainbat arlo indartzea eta, besteak beste, nahi gabeko bakardadeari aurre egitea. Hauxe izango da, bada, Lagunkoia sare guztiak aztertu beharko duen gaia.


Eibarko EAJ-PNVk agortutzat eman du agintaldia eta prest agertu da ...\nEibarko EAJ-PNVk agortutzat eman du agintaldia eta prest agertu da Alkatetza hartzeko\nMendicute alkategaiaren iritziz, falta diren 155 egunotan ez dira hiri-erronkak konponduko eta, hortaz, ilusioa sortzea da gure erronka, Alkatetzan erreleboa hartzeko. Gauza bakarra eskatu diete jeltzaleek sozialistei: bete gabeko akordioak aurrekontuan jasotzea, izan ere, Eibarrek dituen premiak dira, gobernuan edozein egonda ere.\nJosu Mendicute Rodriguez Eibarko 2019ko EAJ-PNVren Alkategaiak uste du 2015-2019 agintaldia “agortuta dagoela arrakasta handirik antzeman gabe”, eta beraz, agintaldia amaitzeko 155 egun falta direnean, “ez dituzte hiri-erronkak konponduko”. Alkategai abertzaleak ez du behar besteko kudeaketa-gaitasunik ikusten proiektu estrategikorik gauzatzeko, Eibarrek aurrera egin dezan “eibartarren gehiengo zabalak nahi duen mailan eta abiaduran”. Gaineratu duenez, enplegu gehiago eta hobea sortzeko hainbat akordio lortu dituzte EAJk eta PSEk agintaldian zehar, eta horietatik asko ere gauzatzeke daude.\nKontestu horretan, jeltzaleek ez diote zentzurik ikusten 2019rako proiektu berriak negoziatzeari. Ondorioz, bete gabeko akordioak aurrekontuan berriro sartzea exijitu dute, guztira 2,7 milioi euro; beste 340.000 euro aurrekontuan jaso bai baina diru gehiago behar duten ekimenentzat, eta 50.000 euro baino ez, proiektu berrientzat. “Funtsean, Rialtoko Merkatu Plazari gutxieneko duintasuna emateko”.\nMendicutek aitortu duenez, “den-dena ez da gaizki egin. Gauza batzuk egin egin dira, batzuk ondo ta beste batzuk ez horren ondo, eta beste asko ez dira egin. Uste dugu emandako hitza bete egin behar dela. Eta horixe da nahi duguna: betetzeke dauden akordioak aurrekontuan jasotzea, maiatzetik aurrera betetzeko, bata edo bestea izan alkate”.\nAlkatetzarako hautagaiak aitortu du “aurrekontua adostea ona litzakeela”. Horrela, “eibartarrek errelebo demokratiko baten alde egiten baldin badute, egin beharrekoetan gutxieneko akordio bate gongo da”. Era berean, itxaropena adierazi du aurkeztutako proposamenak ondo hartu ditzaten Udalean. “PSOErekin adostutako kontuak dira, eta beraz, osorik onartzea da lojikoena”, adierazi du, eta gaineratu du ez diela akordiorako aterik ixten EH Bilduri eta Irabaziri. “Eibar hobetzea da helburua, enplegu gehiago eta hobea sortzea. Adostasunik zabalenak bilatuko ditugu beti, Eibarrek aurrera egin dezan eibartarrok merezi duten abiaduran”.\nBete gabeko akordioak betetzeko: 2.772.500€\nPNV-PSE akordioei bultzada handiagoa emateko: 340.000€\nPremiazko proposamen berriak: 50.000€\nKreditu orokorra (Alkatetzaren gastuen partida): 600.000€\nHiri inguruen hobekuntza (definitu gabeko obren partida): 1.995.000€\nObras txikiak: 150.000€\nAsfaltatze lanak (kentzen da beste batzuk zehazteko): 377.500€\nEAJk berretsi egin du hiri-birgaitzerako eta ekonomiaren berreskuratzeko akordioak betetzeko beharra. Proposamenak aurrera egiten baldin badu, aparkalekuak egingo dira Aizarnan, Errekatxun, Urkizun eta Ibargainen; Ubitxa-San Kristobal irisgarritasun-proiektua gauzatuko da, eta berria egingo da Errekatxurako; espaloiak zabalduko dira Urkizun, Ibarkurutzen eta Errebalen; komun publikoak jarriko dira Txantxa Zelain eta anbulategi alboan, trafikoaren norantza aldatuko da Julian Etxeberria eta San Agustin kaleetan. Horiek guztiak 2016an eta 2018an EAJ-PNVk eta PSOEk adostutako ekimenak dira, eta gaur-gaurkoz, bete gabekoak. Guztira, 1,4 milioi euro.\nBete gabeko akordioen artean hainbat aipatu ditu EAJ-PNVk, ekonomiaren berraktibatzearen alorrean: Plan Estrategikoa abian jartzea, Polo Teknologikoaren Negozio Plana, enpresen Konpetentzien Mapeoa, Robotika eta Automatizaziorako ekintza-plana, eta Landa Garapeneko Plan Estrategikoa, guztira 600.000 euro. Horrez gain, abian jarritako hainbat ekimeni bultzada handiagoa proposatu dute (beste 340.000 euro): enpresentzako bono teknologikoa, kontrataziorako laguntzak, formakuntza, landaguneko azpiegiturak, ekintzaileentzako laguntzak eta Merkataritza Biziberritzeko Plana. Guztira, jeltzaleek milioi bat euro proposatu dituzte enplegu gehiago eta hobea sortzeko.\nEAJ-PNVk exijitu du berehala konpontzea Rialtoko Merkatu Plazan dauden arazoak. “Egoera tamalgarrian daude. Gutxienez ere, ur-filtrazioen eta argi-faltaren arazoak konpondu behar dira ahal bezain pronto”.


Kanpuseko Master Class-etarako kartel ikusgarria – Basket Sito\nAste Santuko Kanpusa Banakako Teknika eko lehen edizio honetarako kalitate plus bat eskein nahi dugu, eta pentsatzen dugu entrenatzaile eta gai TOP batzuek aurrera eramango dituzten Master Class-en bidez lortuko dugula.\nBerriro ere laguna eta entrenatzaile handia den Rufino Mateos gurekin izateko zortea edukiko dugu. Gaur egun Baskonia Fundación 5+11 Kadete A eta Mini-aren entrenatzailea, Baskoniako CIBB-n ohiko entrenatzailea eta curriculum zabalarekin. Bere Master Classetan igarriko den moduan, komunikatzaile ona eta saski-baloiarengatik ilusioz gainezka dabil.\nPasea eta Jasotzea\nEra berean, gipuzkoar entrenatzaile handi, lagun eta miresten dugun Aitor Uriondo ere izango da gurekin. Kategoria guztietatik igaroz, goi mailako saskibaloiraino iritsiz (Askatuak, GBC, Iraurgi, Hondarribi, Araski, besteak beste), bai gizonezko baita emakumezko alorrean, entrenatzaile experientzi zabala du. Ohikoa denbora askon zehar Clinics eta formazio-elkarrizketetan. Bere eskutik jokalari handi asko irten dira, asko gaur egun Zuzentzen duen Axular ikastolatik irtendakoak. Saski-baloi maitalea, baita irakaskuntzan, gure Kanpusean lan eta lan ikusiko dugu.\nIkasketa saio dibertigarria.\nBasket Sito teknologiaren eskutik jaiotzen da eta bere ardatz nagusiena GUN 8000 Jaurtiketa Makina da. Gure ustez Jaurtiketa oso garrantzitsua da eta Sito Peregrinak, fundatzaile eta entrenatzaileak, Jaurtiketa eta Jaurtiketarengan konfidantzarekin erlazionaturiko pauso batzuk emango dizkigu.\nJaurtiketan Konfidantza eta bere entrenamendua\nEntrada anterior:Anterior Ongi etorri Ramuntxo Basket Sitora!\nSiguiente entradaSiguiente Espectacular cartel para las Master Class del Campus